Məsləhətli « E-Haci.net\nCategory Archives: Məsləhətli\nPosted on Yanvar 4, 2013 by E-Haci\t| 5 Replies\nAzərbaycan dilində Wordpress paketi hazırlamaq işi hələ 2009-cu ilin ortalarında Dev.az komandası tərəfindən başlanılmışdı. Layihə Launchpad kollektiv tərcümə sistemində yerləşdirildiyindən könüllülər də layihəyə qoşulmuşdu(59 nəfər). Təxminən 1 il öncə mən də layihəyə administrator olaraq qoşuldum və 1000-ə yaxın sözün tərcüməsində redaktələr apardım. Hazırda bir neçə aydır Launchpad tərcümə sisteminin məhz adıçəkilən bölməsində sistem xətaları meydana gəlir deyə tərcüməni davam etdirmək çətinləşib. Həm də tərcümə paketi Wordpress-in köhnə versiyalarından birinə aiddir deyə yeni versiyalardakı sözlər orada öz əksini tapmır. Bu səbəbdən də Azərbaycan dili paketi aktiv edilmiş saytlarda tez-tez ingiliscə sözlərə də rast gəlinir. Ona görə də bir müddətdir budaq versiyanı Launchpad-dan ayırıb tək davam etdirirəm. Şəxsi istifadədə yanlış tərcümə və ya ingiliscə sözə rast gəldikcə paket faylında redaktələr edib onu yeniləyirəm. Planda var ki, bir neçə ay ərzində daim yenilənmə sayəsində keyfiyyətli bir tərcümə əldə edilmiş olsun. Beləliklə daim yenilənən paketi bu ünvandan yükləyə bilərsiniz. http://e-haci.net/wordpress-az%c9%99rbaycan-dili/\nPosted on Dekabr 27, 2012 by E-Haci\t| Leave a reply\nBelə bir Community yaratmağı qərara gəldim. https://plus.google.com/communities/115971210454065924105 Yəqin bəzilərinizin məlumatı var ki, Linkedin-də də belə bir qrupumuz var(qoşula bilərsiniz: http://www.linkedin.com/groups?home=&gid=3722491) və hazırda müxtəlif ölkələrdən 3000-ə yaxın üzvü var, qrup çox aktivdir. Məlumatımıza görə bu qrup Linkedin-də sırf Wordpress Developer-lər üçün nəzərdə tutulan ən böyük qrupdur. Amma Linkedin bir növ qapalı sistem olduğundan, funksionalı da məhdud olduğundan orada qrup imkanları dardır və sırf qrup olmaqdan o tərəfə keçmir, Community ola bilmir. Facebook qruplarda da vəziyyət eynidir. Google+ isə Community üçün yaxşı imkanlar yaradır. Beləliklə bu qrupu yaratdıq və Wordpress Development-də maraqlı olan hər kəs üçün maraqlı və faydalı bir platformaya çevirməyə çalışacağıq. https://plus.google.com/communities/115971210454065924105 P.S. Səhifə ingilisdillidir və lokal xarakter daşımır.\nUTF-8 mətnli sətirləri kəsərkən meydana çıxan xoşagəlməz simvollar\nPosted on Dekabr 14, 2012 by E-Haci\t| 2 Replies\nYəqin bir çox veb saytlarda başlığın və ya mətnin ayrılmış sahəni doldurmasına görə ... ilə məhdudlaşdırılıb davamını oxu düyməsi ilə keçid qoyulmasını görmüsünüz. Azərbaycandilli resursların əksərində belə qısaltmalar zamanı tez-tez bu tip problemlər görürük: qonaqları qəbul etmi�... davamı → Yəqin ki tanış gəldi. Bu tip situasiyalarda PHP-də "sətirkəsən" funksiya olan substr bizim milli hərfləri başa düşmür və onları 1 baytlıq qaydada kəsməyə cəhd edir. Nəticə multibyte simvollar ortadan bölünür və anlaşılmaz simvollar meydana gəlir. Bunun qarşısını almaqçün multibyte funksiyalardan istifadə etmək lazımdır. Məsələn [code] mb_internal_encoding("UTF-8"); echo mb_substr("Hər hansı Azərbaycan əlifbasında olan söz",0,15).'... davamı'; [/code] bu koddan istifadə etsək ilk 15 simvol normal şəkildə dərc ediləcək, sonrası isə 3 nöqtə ilə davam edəcək.\nPosted on Avqust 14, 2012 by E-Haci\t| 4 Replies\nƏsas sual: Sizin kompüterinizdə itməsini istəmədiyiniz sənədlər,şəkillər,videolar,qeydlər,planlar,cızma-qaralar,ideyalar,internetdən kəsib götürdüyünüz məlumatlar və.s. mövcuddurmu? Cavab hə isə davam edək. Ön qeyd: Bu yazı əsasən İKT sahəsinə aid olmayan Azərbaycan internet istifadəçiləri üçün daha çox məsləhətlidir, əgər siz İKT sahəsinə aidsinizsə, mövzunun bir qismi və ya böyük hissəsi sizə asan və məlum məsələlərdən bəhs etmiş ola bilər. Amma məlumat xarakterli hissələrlə yanaşı yazıda şəxsi yanaşmalar və şəxsi həll təklifləri də var deyə hər kəs üçün faydalı məqamlar tapıla bilər. Yazını çoxdan yazmaq istəsəm də mövzu üzrə qaneedici həlli özüm də tapmadığımdan yazmaq hər dəfə təxirə düşürdü. Qaneedici həllin çətinliyi təklif olunan xidmətlərin say çoxluğu, onların minimal sayda olanını seçib maksimal effektivlik çıxarmağın çətin olmasındadır. Hazırda gəldiyim nəticə özümü tam qane etməsə də, optimal varianta yaxınlaşdığım qənaətindəyəm. Mövzu biz və kompüterlər - buludlara köçməkdir. Mövzunun mahiyyəti Başlıq bir az çaşdıra bilər. Ona görə də dərhal mövzunun mahiyyətini yazaq. Biz paralel olaraq bir və ya bir neçə ev kompüteri, laptop, netbook, smartfon, tablet və.s. işlədə bilərik. Bunların hər biri smart qurğular olduğundan ümumi olaraq hər birinə kompüter adı verək. Ki yazı daha asan alınsın. Sizin kompüterinizdə itməsini istəmədiyiniz sənədlər,şəkillər,videolar,qeydlər,planlar,cızma-qaralar,ideyalar,internetdən kəsib götürdüyünüz məlumatlar və.s. mövcuddurmu? Yəqin ki, azı bir neçəsi var. Bunları necə idarə edirsiniz? Kompüteriniz fiziki zədələnsə, itsə və.s. olsa, sizin kompüterinizin yaddaşına ulaşmanız bir an içində kəsilsə, o sənədlərin aqibəti necə olacaq? İtəcəkmi? Bəlkə ehtiyat nüsxəni saxlamaq üçün external diskdən, flash kartdan istifadə edirsiniz? Edirsinizsə yaxşıdır, amma bu optimal idarəetmədirmi? Axı neçə gündən bir kopya çıxaracaqsınız, son variantı təzələyəcəksiniz və.s.? Belə pərakəndə yanaşma ilə sözsüz ki, optimal idarəetmə əldə etmək mümkün deyil. Əksinə bu halda sənədləriniz daha da dağınıq olacaq, arzuolunmaz nüsxələr, əlavə yaddaş sahələri və.s. çıxacaq, üstəgəl yenə də ən son versiya problemi mövcud olmuş olacaq. Məqsədimiz Beləliklə ortalığa bir zərurət çıxır: Bütün adı çəkilən sənədləri vahid mərkəzdən idarə edə bilmək imkanını əldə etmək. Kompüterdən fiziki olaraq asılı olmamaq zəruridir. Bu asılılığı aradan qaldırmaq üçün bulud texnologiyalarından(cloud technology) istifadə etmək olar. Terminin xırdalığına getmədən(belə şeylər üçün Wikipedia var) məlumat verim ki, bulud həll variantında sizin sənədlər güvənli bir serverdə qorunub saxlanılır və sizin xüsusi login-parolla bütün kompüterlərinizdən öz sənədlərinizə əliniz yetir. Hər dəfə birbaşa serverlə, yəni internet üzərindən işləməməyiniz üçün, offline rejimdə adi qaydada işləməyiniz üçün Sync(serverlə sinxronizasiya) adlanan texnologiya da var. Bu halda sizin sənədlər kompüterinizdə adi sənədlər kimi qalır və hər dəyişiklikdən sonra dəyişikliklər internet üzərindən serverə göndərilir və beləliklə sizin məsələn planşetdən girib planşetin yaddaşındakı sənədə gələn həftə üçün yazdığınız plan kompüterinizdən girdikdə kompüterinizdəki sənəddə də əks olunmuş olur. Və ya işdə hər hansı mətn yığırsınız, iş vaxtı bitir, kompüteri bağlayıb evə gəlirsiniz, evdəki kompüterdə sənədi açırsınız, işdə ən son harada qalmışdınızsa oradan da davam edirsiniz. Yaxşı səslənir, bəs konkret hansı xidmətlərdən istifadə edək? İşin qəliz tərəflərindən biri də məhz buradır. İnternet şirkətlərin sizə təqdim etdiyi 100-lərlə xidmətdən ən optimal variantı seçmək və xidmət sayını minimuma endirmək. Belə ki qeydlər üçüb ayrı, şəkillər üçün ayrı, videolar üçün ayrı, plan üçün ayrı və.s. ayrı-ayrı servislərdən istifadə etsəniz, mövzumuzdakı problemi həll edəcəksiniz, amma bu zaman yeni problem meydana çıxacaq, çoxsaylı account-hesabları yığıb-yığışdırmaq, idarə etmək çətinliyi. Mən bu yarımbaşlıqda sırf öz həllimi, öz minimallaşdırılmış optimal seçimimi sizinlə paylaşacam: 1. Şəkillər, videolar, kitablar, sadəcə müxtəlif fayllar, ofis sənədləri, backup-lar və.s. Bunları qoruyub saxlamanız üçün Dropbox və ya Google Drive-dan istifadə edə bilərik.(Mən bölgü aparmışam, sənədlər üçün GDrive, digər sadalananlar üçün Dropbox istifadə edirəm, amma əslində hər ikisini istifadə etməyə gərək yoxdur) Dropbox-un üstünlüyü daha asan, daha zəngin həllərə malik sistemə malik olmasında, bütün əməliyyat sistemlərini dəstəkləməsində, əlavə pulsuz yaddaş hədiyyə etməsində və.s.-dədir. GDrive-ın üstünlüyü isə- Google hesab altında olmasında(eyni hesabla siz Gmail, Youtube və.s. saytlara da girirsiniz), ofis(doc,xls,ppt) sənədlərinin yerindəcə online redaktə imkanındadır. Şərti olaraq Dropbox-un üzərində dayanaq. Dropbox seçdiyiniz halda Dropbox.com-a daxil olursunuz, proqramı yükləyib kompüterdə quraşdırırsınız. Vəssalam, sizə verilən papka artıq bulud server ilə Sync, yəni sinxronizə olunmuş vəziyyətdədir. Və siz bütün sənəd,şəkil,video və müxtəlif fayllarınıza dünyanın istənilən yerindən, istənilən kompüterdən ulaşa bilərsiniz. Sync məntiqinin hesabına hər bir kompüterdə offline rejimdə, internetsiz də işləyə bilərsiniz. Sonra nə vaxt internet olacaqsa, o zaman dəyişikliklər serverə göndəriləcək. 2. Qeydlər, planlar, görməli işlərin siyahısı, internetdən seçib yadda saxladığınız informasiya və.s. Bu xidmətlərin şəksiz lideri Evernote adlanan proqram təminatıdır. Evernote.com-a daxil olaraq siz hesab əldə edə bilərsiniz. Evernote-da mən aşağıdakıları cəmləşdirə bilmişəm: Qeydlər, cızma-qaralar, ideyalar Görüləsi işlərin siyahısı - Todo adlı qol-stack yaradıb içində proyektlərin hərəsinə aid papka yaratmaq, onların da içinə işlərin hər hansı formada qeydini daxil etmək, bitdikdə YERİNE YETİRİLDİ adlı papkaya atmaq; və yaxud daha sadə variant hər həftə bir note yaradıb adını tarixə uyğun qoyub(məsələn 2012,14-21 avqust) içinə həftəlik işləri yazmaq, işləri gördükcə pluslamaq. və.s. öz rahatlığınıza uyğun formalar düşünmək olar. İnternetdən götürülən informasiya - Hər hansı saytda maraqlı şəkil,məlumat gördükdə onu copy edib Word-ə də atmaq olar, html kimi də saxlamaq olar. Amma bunlar qeyri-effektivdir. Ən gözəl yol Evernote plugini köməyilə məlumatları qeyd edib CLİP SELECTİON tıqlamaqdır. Bu halda yeni kəsilmiş qeyd gedib düşəcək məsələn "İnternetdən maraqlı seçmələr" adı papkanıza. Bütün bunlar Sync hesabına hər yerdə əlçatan olacaq, asan axtarışla, açar sözlərlə daim köhnə məlumatı tapa biləcəksiniz və.s. Beləliklə buracan hansı nəticəyə gəlmiş olduq: Biz sadəcə iki xidmətin sayəsində(Dropbox və Evernote) aşağıda sadalanan şəxsi elektron obyektlərimizin-mülklərimizin idarəetmə yüyənini əlimizə keçirmiş olduq. Şəkillər, videolar, ofis sənədləri, istənilən tip digər fayllar, qeydlərimiz, planlarımız, ağlımıza qəfil gələn ideyalar, görməli işlərimizin siyahısı, intertnetdən kəsib götürdüyümüz informasiya və.s. Az deyil, deyilmi? Təhlükəsizlik və məxfilik Meydana təbii sual çıxa bilər. Əvvəllər bərbad idarə altında olsa da öz fayllarımı öz kompüterimdə saxlayırdım və təhlükəsizlik və məxfilikdən əmin idim. Bəs indi? Axı bütün məlumatlar hansısa amerikan yaxud Avropa serverində saxlanılmış olacaq. Haqlı sualdır. Məxfilik: Sizin facebook hesabınız, email yazışmalarınız və.s. internet üzərindən olan məxfi elektron mülkiyyətiniz də eyni durumda deyilmi? Müasir internet bunu diqtə edir, artıq məlumatlarımızın byulud serverlərdə cəmləşməsi zərurət halına gəlməkdədir. Hər halda əgər düşünürsüzsə ki sizin sənəd,şəkil,video məsələn GDrive-ın məxsus olduğu Google-un hər hansı xüsusi imtiyazlı işçisinə həyati önəmli ola bilər, o halda o tip sənədləri elə öz kompüterinizdə saxlayın :) Təhlükəsizlik: Bu tip xidmətlərin kənar müdaxilədən qorunma keyfiyyəti çox yüksəkdir. Təhlükəsizliyə etibar etmək olar. Alət proqramlar, istifadə qaydaları Evernote, Dropbox və.s. bu tip proqram təminatlarından istifadə qaydaları çox asandır, hər hansı ciddi dokumentasiyaya gərək qalmadan özünüz praktiki məşq ilə öyrənə bilərsiniz. Dropbox-da istifadə olunacaq alətlər: Dropbox proqram təminatı, smartfonlar üçün Dropbox app və Dropbox.com veb klientidir. Bu 3-lük sizə Dropbox-dan tam rahat istifadə imkanı verəcək: Həm smartfonlarda, həm tablerlərdə, həm kompüterin hard diskində, həm də birbaşa brauzerdə. Evernote üçün lazım olan alətlər: Evernote proqram təminatı, Evernote.com veb klienti, Google Chrome üçün Evernote clipper extensionu(Digər brauzerlərdə də analoji pluginlər var) Bəs bütün bunları edərkən meydana çıxan suallarıma cavabı haradan əldə edəcəm? Yazıda təkliflər olsa da, realizasiya necə olacaq, şəkilli izahlar və.s. mövcud deyil. Çünki məqsəd istiqamət verməkdir. Sualların meydana çıxması təbiidir. Rus və ya ingilis dilində bu sualları Google-da axtarıb cavab ala bilərsiniz. Öz dilimizdə cavab və ya anlaşılmaz qalan məsələlərə izah lazımdırsa, Cavablar.net köməyinizə çata bilər. Sonda yazını səhifənin yuxarı hissəsindəki sosial paylaşım düymələrinə(like,tweet,+1) klikləməklə dostlarınızla paylaşmağı unutmayın. Elvin Hacı.\nPosted on Avqust 6, 2012 by E-Haci\t| 7 Replies\nHal-hazırda orta statistik internet istifadəçisi haqda "Sosial şəbəkə istifadə edir ya etmir?" sualı aktual deyil, soruşula bilən sual "Neçə sosial şəbəkədən aktiv şəkildə istifadə edir?" sualı ola bilər. Öyrəşiklik və səbəbləri Bəs niyə bir yox, bir neçə sosial şəbəkələrdən(bundan sonra SŞ), servislərdən istifadə edirik? Səbəbi təxminən belə xarakterizə etmək olar: SŞ-ləri auditoriya,təyinat,xidmət və funksionallıq və.s. baxımdan bir-birindən fərqləndirən məqamlar mövcuddur, ona görə də əksər aktiv internet istifadəçiləri paralel olaraq bir neçə xidmətdən istifadə edir. Nümunə 1: Sosial aktiv olan A adlı istifadəçi dostları ilə ünsiyyət qurmaq, paylaşmaq üçün Facebook-dan(bundan sonra FB), maraq dairəsinə uyğun mikrobloqlardan ibarət daha mobil, çevik və qısa paylaşım üçün Twitterdən, rusdilli auditoriya ilə, həmsiniflərlə danışmaq üçün Odnoklassniki-dən, maraq dairəsində olan multimedia materialları paylaşımı,reytinqi və.s. üçün Getglue-dan, maraqlı şəkillər üçün İnstagram-dan, vizual baxımlı paylaşımlar üçün Pinterest-dən, videolar üçün Youtube-dan və.s. xidmətlərdən istifadə edir. Siyahını kifayət qədər uzatmaq da olar. Nümunə 2: Sosial aktiv olan B adlı istifadəçi kiçik sosial servislərdə elə də maraqlı deyil. O gününü əsasən FB-da keçirir. Digər servislərdə hesaba malik olsa da, onlardan nadir hallarda istifadə edir. Fayda və zərərlər Yaxşı bəs bu xidmətlərə nə qədər vaxt sərf olunur, zərəri varmı, varsa nədən ibarətdir? Maraqsız olsaydı, təbii ki, bu xidmətlərdən heç biri populyarlıq qazanmazdı. Adları çəkilən hər bir xidmət A və B adlı istifadəçilərə maraqlıdır. Bu maraq sonda addiktivliyə çevrilir və A-nın həyatı SŞ-larda keçməyə başlayır, real həyat arxa plana keçir. B isə yalnız FB-da "oturur", like toplamaqdan həzz alır, maraqlı şəkillərə,videolara baxır, paylaşır, oyun bölməsində çox xal toplamağa çalışır və.s. SŞ-ların real həyatdakı fəsadları haqda ton-ton yazılar var. real dostları itirmək, açıq havada daha az vaxt keçirmək, ailə konfliktləri, yeniyetmə psixologiyasının pozulma halları və.s. bunlar haqda yazmağa ehtiyac yoxdur. İndi SŞ-in A-ya və B-yə vurduğu iki zərər, vaxt və effektivlik göstəricisi haqda danışacam. 1. Vaxt: A adlı istifadəçi 7-8 SŞ-dən aktiv şəkildə istifadə edir. Bu şəbəkələrdən FB-a gün ərzində 2-3 və ya daha çox saat, Twitterə tutaq ki 2 saat, digərlərinin də hərəsinə yarım saat vaxt ayırır. B isə bu vaxtı FB-ya sərf edir. Cəmdə 7-8 saat vaxt SŞ-lara sərf edilmiş olur. Məlum "vaxt puldur" həqiqəti var, gənc bir insan üçün isə o puldan daha artıq bir məfhumdur. Nəsə öyrənə bilinəcək vaxtlar FB stream-ində yeni nə var nə yox buna baxmaq, maraqlı bir şəkli like etmək, videoya baxmaq və.s.-a sərf edilir. 2. İş effektivliyi. Əgər A və ya B işləyirsə, bu halda zərərin miqdarı daha böyük olur. Zehni əməklə məşğul olan insanlarda tez-tez antraktlara ehtiyac olur. Ən uzağı yarım saat dayanmadan işlədikdən sonra mütləq kiçik fasilə olmalıdır. Normalda bu antraktlar durub gəzişmək, kompüterdən və ya iş masasından aralanıb beynə dinclik verməkdən ibarətdirsə, A və B bu boş vaxtı FB-u açıb neçə bildiriş gəldiyinə baxmaqla, son dərcinə neçə yeni like gəldiyinə baxıb sevinməklə, paylaşımlara şərh yazmaqla və.s. keçirir. Burada artıq sağlamlıq baxımından zərərlər meydana gəlməklə yanaşı başqa bir pis məqam da var: FB-dakı bu gəzişmələr zehni əmək tələb etmədiyindən qısa müddətdə daxili tənbəlliyin dəstəyi ilə A və B-yə qalıb gəlir və bir müddət sonra A və B artıq bütün iş günü FB-da gəzişir, yorulanda antrakt yerinə öz işinə baxır, yəni tam tərsinə edir. İş yorucu və maraqsız olduğundan az sonra yenidən şəbəkəyə qayıdır. Və iş günü beləcə başa çatır. Aylar illər hiss olunmadan ötüb keçir, A və B öz işində(~dərsində, təhsilində, elmində) günü gündən geriləyir, zehni kütləşmə baş verir, eyni zamanda karyerasında durğunluq olur. Çıxış yolu təklifim və şəxsi həll metodum Bu yazını qeydə alan müəllif də A və B qədər olmasa da, bir müddət öncəyə qədər kiçik formada SŞ-ya aludə olmuş bir şəxsdir. Sadəcə vaxtında və ya vaxtından bir qədər gec ayılaraq müəyyən tədbir və islahatlar nəticəsində bu problemdən qismən azad olmuşam. Ona görə də bu yöndə nələr etdiyimi bu abzasda paylaşıram: Hal hazırda ən zərərli SŞ sözsüz ki FB-dır. Ona görə ki populyardır, ona görə ki az qala hamı ordadır, ona görə ki qaynardır. Məhz bu səbəbdən ilk olaraq FB ilə məsələni çözmək lazımdır. FB-da uzaqda yaşayan dostlar, keçmiş məktəb ya tələbə yoldaşları və.s. ola bilər və bəziləri ilə yeganə əlaqə vasitəsi məhz oradır. Ona görə də FB hesabınızı silməyi təklif etməyəcəm. 1. FB-da Chat-ı OFF edin. Bunun faydası çoxdur. 2. FB-da bütün dostlarınızı Unsubscribe edin. Bu bir düyməyə klik etməklə olan asan işdir və hər kəs bacarar. İradə tələb etmir. Bunu etdikdən sonra addiktivliyiniz sizi bir müddət yenə təhrik edəcək ki, antraktlarda, gecə yerinizə uzananda, yolda, metroda və.s. FB-ya daxil olasınız. Amma hər daxil olanda yeni heç nəyin olmadığını görüb gec-tez usanacaqsınız. Əgər paylaşımlardan mütləq xəbər tutmaq istəyirsinizsə, qeyri iş vaxtında, ya 2-3 gündə bir, ya həftədə bir dəfə sayta daxil olub sol sütundakı Listlərin köməyilə yenə də bütün paylaşımlardan xəbərdar ola bilərsiniz. Amma iradənizi çalışdırıb elə etməlisiniz ki, Listə baxmaq özü də bir aludəçiliyə çevrilməsin. Bir müddət sonra FB sizin üçün sönük bir servisə çevriləcək. Əvəzində hesabınız aktiv qalacaq, İnbox işləyəcək və kimsə sizə yazanda və ya kiməsə yazmaq istəyəndə adi mail xidməti kimi ora daxil olub məktubunuzu yazacaqsınız. Keçdik digər servislərə: 3. Getglue, Pinterest, İnstagram və.s. kimi konkret təyinata malik, əslində heç bir ciddi faydası olmayan servislərdən tamamilə imtina etmək mümkündür, delete account və vəssalam. Əminəm ki, bunu asanlıqla edə bilərsiniz. Çünki bunlar FB kimi addiksiya yaratmaq gücündə deyil. 4. Youtube-da kifayət qədər faydalı kontent var. Ona görə də bu servisdən istifadəyə davam etmək hətta lazımdır. Amma gün ərzində 1 dəfə, ancaq seçdiyimiz abunə kanalların yeni videolarına baxmaqla. Daha gəzişmək olmaz, gəzişmək addiksiya yaradır və vaxtı boşa sərf edir. 5. Twitter saytının ya veb versiyasından istifadə etmək, hər istifadədən sonra pəncərəni mütləq bağlamaq, açıq saxlamamaq. Klientdən istifadə edilirsə, pop-up notificationları bağlamaq. Nəticədə baş verən heç bir yenilik diqqəti cəlb etməyəcək. Bu halda Twitter-dən istifadədə də dəyişikliklər hiss edəcəyik, gün ərzində əvvəl 15-20 və ya daha çox baxırdıqsa, indi artıq 3-4 dəfə baxacağıq. Bu qədər. Ümid edirəm əsas fikirləri çatdıra bildim. Əsas məqam budur ki, yazıda SŞ-lardan imtina təklif edilmir, onları zəncirləmək təklif olunur. Yuxarıda yazılanlar sırf şəxsi təcrübəyə əsaslanıb və artıq 70-80% uğurla reallaşdırılıb. Bəhrəsi də artıq hiss edilməkdədir. Düzdür, mən heç vaxt A və ya B qədər addiktiv olmamışam, vaxtı normadan bir az çox yalnız FB və Twitterə sərf etdiyim günlər, aylar olub. Amma bu yetərincə pis bir haldır və nə qədər ki, gec deyil, qarşı tədbir görmək yaxşı olar. Bu prosesi uğurla reallaşdırandan sonra iş prosesimiz qaydasına düşəcək, məhsuldarlığımız xeyli artacaq, işdən sonra isə yaranacaq bol-bol vaxtlara kitab oxuya, filmə baxa, gəzməyə çıxa, dostlarla görüşə və.s. seçimlərdən istifadə edə biləcəyik. Özüm də daxil olmaqla hər birinizə uğurlar. Yazını elə məhz SŞ-ların özündə paylaşaq ki, hamı oxusun. :) Elvin Hacı.


Gizlilik Siyasəti – Binary Options göstəriciləri – Forex və ikili seçimlər haqqında\nGizlilik Siyasəti – Binary Options göstəriciləri\nNə fərdi məlumatlar toplayırıq və onu niyə toplayırıq?\nDigər veb saytlardan daxil olan məzmun\nVerdiyiniz verileri kimlərlə bölüşürük\nMəlumatlarınızı nə qədər saxlayırıq\nSizin məlumatlarınız üzərində hansı hüquqları var\nMəlumatlarınızı göndərdiyimiz yer\nİkili Seçim üçün Sosial Ticarət – Copy Ticarət İkili Seçimlər\nİkili Seçimlər ilə Sosial Ticarət araşdırıldı\nİkili Seçimlərdən Sosial Ticarəti istifadə üçün ən yaxşı yol!\nİkili Seçim Tips və Tricks Ticarət Copy\nİkili Seçimlər Sosial Ticarət Sualları\nİkili Option ilə Sosial Ticarət Təhlükəsiz mi?\nÖzünüzü ticarət etmək yaxşıdırmı?\nBizim veb ünvanımız: https://binary-options-brokers-reviews.com.\nSaytda şərh yazarkən şərh formasında göstərilən məlumatları, habelə spam aşkarlanmasına kömək etmək üçün qonaqın IP ünvanı və brauzerinizin istifadəçi agenti simasını toplayırıq.\nSizdən yaradılmış anonimləşdirilmiş simli email ünvanını (həmçinin hash deyilir) istifadə edə biləcəyinizə baxmaq üçün Gravatar xidmətinə təqdim oluna bilər. Gravatar xidmətinin gizlilik siyasəti burada mövcuddur: https://automattic.com/privacy/. Yorumunuzu təsdiq etdikdən sonra, profil şəkliniz şərhinizin kontekstində ictimaiyyət üçün görünə bilər.\nŞəkilləri veb səhifəyə yükləsəniz, gömülü yer məlumatları (EXIF GPS) daxil olan şəkilləri yükləməməlisiniz. Veb səhifəyə daxil olanlar veb-saytdakı şəkillərdən hər hansı bir yer məlumatını yükləyə və çıxara bilər.\nSitemizde bir yorum bırakırsanız, adınızı kaydetmeyi seçə bilərsiniz, email çerezlərdə ünvan və veb sayt. Bunlar sizin rahatlığınız üçündür. Beləliklə, başqa bir şərh yazarkən ətraflı məlumatınızı doldurmaq məcburiyyətində deyilsiniz. Bu cookies bir il davam edəcək.\nHesabınız varsa və bu səhifəyə daxil olursanız, brauzeriniz çerezləri qəbul edib-etməyəcəyini təyin etmək üçün müvəqqəti bir cookie quracağıq. Bu cookie heç bir şəxsi məlumat ehtiva edir və brauzerinizi bağladığınızda atılır.\nDaxil etdiyiniz zaman giriş bilgilerinizi və ekran seçim seçimlərini saxlamaq üçün bir neçə cookie quracağıq. Giriş cookies iki gün davam, və ekran variantları cookies bir il üçün son. “Məni Yadda saxla” seçsəniz, girişiniz iki həftə davam edəcəkdir. Hesabınızdan çıxsanız, giriş cookie faylları silinəcəkdir.\nBir məqaləni redaktə etsən və ya dərc etsəniz, əlavə bir cookie brauzerinizdə saxlanacaq. Bu cookie heç bir şəxsi məlumatı ehtiva edir və sadəcə olaraq düzəliş etdiyiniz məqalənin poçt kimliyini göstərir. 1 gündən sonra başa çatır.\nBu saytdakı məqalələr əlaqədar məzmunu (məsələn, videolar, şəkillər, məqalələr və s.) Daxil edə bilər. Digər veb saytlardan gətirilən məzmun, ziyarətçinin digər veb saytına girməsi ilə eyni şəkildə davranır.\nBu veb saytlar sizin haqqında məlumat toplaya bilər, çerezlərdən istifadə edə bilər, əlavə üçüncü tərəflərin izlənməsini yerləşdirə və hesabınıza malik olsanız və həmin veb səhifəyə daxil olsanız, gömülü kontentlə qarşılıqlı əlaqələrinizə nəzarət daxil olmaqla, həmin daxili məzmun ilə qarşılıqlı əlaqəni nəzarət edə bilərsiniz.\nBu veb-sayt Google Analytics-dən istifadəçilərin davranışını və ən yaxşı istifadəçi təcrübəsini təmin etmək üçün istifadə edir!\nBir şərh yazarsanız, şərh və meta veriləcəyi müddətsizdir. Beləliklə, hər hansı bir təqib şərhini avtomatik olaraq dəyişdirmə növündə tutmaq əvəzinə qəbul edə və təsdiq edə bilərik.\nVeb saytımızda qeydiyyatdan keçən istifadəçilər üçün (əgər varsa), biz də verdikləri şəxsi məlumatlarını istifadəçi profilində saxlayırıq. Bütün istifadəçilər şəxsi məlumatlarını hər hansı bir zamanda görə bilirlər, redaktə edə və silə bilərlər (istifadəçi adını dəyişdirə bilməzlər). Veb sayt administratorları da həmin məlumatları görə bilir və düzəldə bilərlər.\nBu saytda bir hesabınız varsa və ya şərhləriniz varsa, bizə təqdim etdiyiniz hər hansı bir məlumat da daxil olmaqla, sizin haqqında saxladığınız fərdi məlumatların ixrac edilmiş faylını ala bilərsiniz. Ayrıca, sizin etdiyiniz şəxsi məlumatları silməyimizi də isteyebilirsiniz. Bu, biz inzibati, hüquqi və ya təhlükəsizlik məqsədləri üçün hər hansı bir məlumatı saxlamaq məcburiyyətindəyik.\nZiyaretçi yorumları avtomatlaşdırılmış spam aşkarlama xidməti vasitəsilə yoxlanıla bilər. Facebook və ya Google Yorum Formalarını istifadə edirsinizsə məlumatlarınızı göndərir xüsusi xidmətə!\nHəqiqətən ikili variantlarla sosial ticarət ilə pul qazanmaq olar Pocket Option Ticarət xüsusiyyətini kopyaladınız? Mənim blog yazıma xoş gəldiniz Pocket Optionən yaxşı uzunmüddətli nəticələr üçün necə istifadə ediləcək! Daha ətraflı oxuyun Pocket Option mənim ətraflı nəzərdən və bonus təklifi ilə buraya tıklayarak!\nSiz istifadə edərək kopyalayabileceğiniz bəzi treyder tapmaq üçün bu sadə addımları izləyin Pocket Option ikili variantlar üçün sosial ticarət! Zəmanət verən heç bir zəmanət olmadığını və keçmiş performansın gələcək performans üçün heç bir sübut olmadığını unutmayın!\nQeydiyyatdan keçin Pocket Option by buraya tıklayarak və masa üstü versiyasını açın (Bildiyim kimi bu App içində mövcud deyil)\nSosial ticarət simgesini (1) basın və “Bütün Aktivlər” Sekmesine (2) basın! Burada bütün aktivlər üçün keçmişdə ən yaxşı treyderə baxırsınız! Onlardan birinə vurduğunuzda daha bir çox statistika alırsınız!\nAşağıdakı statistika ilə treyder tapmağa çalışın: 500% -dən yuxarı olan 50 treyderlərdən daha çoxdur. Mümkünse heç bir martingale pul idarə etmədən əmin olun!\nYaxşı bir tacir tapmaqda təqib simgesini basın. İndi pul idarə etmə qaydalarınızı qurmalısınız!\nRiskinizi məhdudlaşdırmaq üçün bu parametrləri istifadə edin! Bir dəqiqə bilərsiniz. Balans, bu treyderin avtomatik olaraq dayandığında minimum və maksimum ticarət məbləğini və orijinal satılan məbləğə nisbətdə faiz nisbətini təyin edə bilərsiniz! Yüksək itkilərdən qaçmaq üçün bu parametrləri istifadə edin!\nBaşqa treyderləri kopyalamağa başladığınızda nəzərə alınması lazım olan bir sıra məsləhətlər və fəndlər Pocket Option və ya IQ seçimi:\nAğıllı davranmaq üçün treyderləri seçin – Ticarətlərini kopyalayacağınız kimi, itirdiklərini də kopyalayacaqsınız. Buna görə yalnız yaxşı bir ticarət performansı ilə treyderi izləməyi təmin edin!\nStatistikaları mütəmadi olaraq yoxlayın – Ticarətçilər yalnız insandır! Statistikaları müntəzəm olaraq, həftədə bir dəfə yoxlamaq üçün onların göstəriciləri dəyişə bilərample!\nXəsislik etməyin – Pul idarəçiliyinizi etibarlı saxlayın! Yalnız bir ticarətə ümumi kapitalınızın 0.5 – 3% -ni qoyun!\nRiskinizi diversifikasiya edin – Yalnız bir treyderi təqib etməyin, əvəzinə sosial ticarət üçün istifadə edə biləcəyiniz ümumi kapitalınızdan asılı olaraq 2-5 treyder seçin!\nEdinİkili Seçimlər Broker Bonusu – Broker bonusunun qəbul edilməsinin mənfi tərəfi, onu ödəmək üçün minimum ticarət məbləğidir! Sosial ticarətdən istifadə etməyi planlaşdırırsınızsa, bonusda pis bir şey yoxdur, çünki ticarət həcmini örtmək üçün asanlıqla bir çox ticarət əldə edəcəksiniz! Buna görə onlardan birini seçməyi məsləhət görürəm Pocket Option Promo kodları buraya tıklayarak!\nBu vəzifəni sonuna qədər oxuduğunuz üçün təşəkkür edirik! Bu saytda digər məqalələri də oxumaq üçün əmin olun və bizi təqib etməyi qaçırmayın Facebook, cuqquldamaq və Instagram!! Hər hansı bir sualınız varsa, yalnız bir şərh və ya buraxın Facebook-da mənə mesaj göndər!\nSosial ticarət də müəyyən bir risk daşıyır! Sosial ticarət sizin təqib etdiyiniz treyderlər kimi yaxşıdır! Treyder pul itirərkən, siz də olacaqsınız! Treyder pul qazanırsa, siz də olacaqsınız!\nBu da siz izlədiyiniz treyderdən asılıdır! Və ikili variantları ticarət edə nə qədər yaxşı! Mən özümü ticarət edirəm və başqalarından daha yaxşı hiss edirəm! Ancaq zamanla aşağı olsa və ya ticarət haqqında çox şey bilmirsinizsə, ikili seçim versiyası ticarət sizin üçün bir həll ola bilər!


Azərbaycan XİN başçısı Almaniya səfiri ilə görüşüb\n17:18 9 Dekabr 2021\nAzərbaycanın xarici işlər naziri Ceyhun Bayramov Almaniyanın Azərbaycan Respublikasındakı səfiri Volfqanq Maniqi qəbul edib.\nBu barədə Metbuat.az-a Azərbaycan Xarici İşlər Nazirliyindən məlumat verilib.\nAlmaniyada yeni hökumətdən formalaşdığını və yeni kanslerin seçildiyini qeyd edən səfir Volfqanq Maniq Azərbaycan ilə münasibətlərin möhkəmlənməsinə önəm verildiyini bildirib. İki ölkə arasında, xüsusilə enerji sahəsində münasibətlərin strateji əhəmiyyət kəsb etdiyi vurğulanıb. Almaniyada yeni hökumətin alternativ enerjiyə keçmək ilə bağlı məqsədlərindən bəhs edən səfir, təbii qazın bu xüsusda keçid enerjisi rolunda çıxış etdiyini söyləyib. Səfir, qarşıdan gələn il təşkil olunacaq “Berlin Enerji Keçidi Dialoqu” tədbiri barədə məlumat təqdim edib.\nNazir Ceyhun Bayramov Almaniyada yeni Kanslerin seçilməsi və yeni hökumətin formalaşması ilə bağlı təbriklərini səfirin diqqətinə çatdırıb. O, iki ölkə arasında dostluq və yüksək səviyyəli əməkdaşlıq münasibətlərinin yeni hökumət ilə də davam etdiriləcəyinə ümid ifadə edib. Azərbaycanın Avropa, o cümlədən Almaniyanın enerji sahəsində etibarlı tərəfdaşı olduğunu vurğulayan nazir, yaşıl enerji və iqlim məsələlərinin Azərbaycan hökumətinin gündəliyində duran əsas məsələlərdən olduğunu söylədi. Nazir, azad olunmuş Qarabağ ərazisinin dövlət rəhbəri tərəfindən yaşıl enerji zonası elan edildiyini Almaniya səfirinin diqqətinə çatdırıb.\nNazir Ceyhun Bayramov, həmçinin bölgədə mövcud olan ən son vəziyyət, o cümlədən Ermənistan ilə münasibətlərin normallaşması istiqamətində Azərbaycan tərəfindən atılan addımlar barədə Almaniya səfirinə məlumat verib. Ermənistanın bu addımlara hələ də, qarşılıq vermədiyi, eyni zamanda təxribatçı addımlarını davam etdirərək bölgədə sülhün təmin olunması prosesinə xələl gətirdiyi qeyd edilib.\nGörüşdə tərəflər, münaqişə sonrası mərhələdə bölgədə sülh və təhlükəsizliyin təmin olunması, habelə qarşılılıq maraq doğuran digər məsələlər ətrafında fikir mübadiləsi aparıb.\n27 İyun 2022 13:45\n27 İyun 2022 13:36\n27 İyun 2022 13:32\n27 İyun 2022 13:22\n27 İyun 2022 19:56


Marketinq / Reklam / Sosial\nby admin Avqust 18, 2018 Avqust 18, 2018\nVə ya ədəbiyyatda product placement necə olmalıdır?\nƏvvəlki yazılarda 3 sahədə, filmlərdə, musiqi kliplərində və teleseriallarda Product Placement məsələlərinə toxunmuşduq. Növbəti yazımız isə bu qəbildən olan ən maraqlı mövzunu, Kitablarda Product Placement mövzusunu əhatə edəcək.\nKitablarda Product Placement çox da geniş yayılmış bir marketinq fəndi olmasa da ən uğurlulardandır. Əlbəttə ki, hər yazıçı da öz kitablarında bunu uğurla edə bilmir.\nKitablarda product placement bütün product placementlər arasında ən çətini və ən risklisidir. İnsanlar klipi, filmi və ya teleserialı çox az vaxt sərf etməklə izləyib başa çatdıra bilirlər. Kitabı oxumaq isə günlərlə vaxt alır. Oxucu faydalanmaq və istirahət etmək məqsədilə pul verib aldığı kitabın hansısa məhsulun satışına xidmət etdiyini hiss etməməlidir. Əgər o, bunu aşkar şəkildə və kitabı oxuduğu müddət boyunca tez-tez hiss edirsə və bu, onu narahat edirsə, deməli, yazıçı növbəti kitabı üçün həmin oxucunu itirmişdir. İnsanlar kitablardan nəsə öyrənmək istəyir, orda reklam bloku izləmək yox!\nDeməli, yazıçı bir və ya bir neçə brendlə product placement üzrə anlaşırsa, bu riski göz önünə almalıdır və işi oxucusunu itirməyəcək şəkildə görməlidir.\nFikrimcə bu işi, yəni kitablarda product placementi ən yaxşı şəkildə quran yazıçı amerikalı Den Braundur.\nYazıçı indiyədək 7 böyük roman yazıb:\nBu əsərlərdən beşində (“Mələklər və Şeytanlar”, “Da Vinçi Şifrəsi”, “İtirilmiş Simvol”, “Cəhənnəm” və “Başlanğıc”) baş qəhrəman eyni adamdır. Söhbət Harvard Universitetinin sənətşünaslıq müəllimi Professor Robert Lenqdondur.\nYazıçı product placement işini də demək olar ki, məhz baş qəhərmanın üzərində qurmuşdur. Bu əsərlərin hamısında reklam olunan brendlər yüksək imicli brendlərdir və əksər hallarda da baş qəhrəmanın geyim və aksessuarlarıdır. Ya da onun istifadə etdiyi elektornika məhsullarıdır. Məhz bu amil əsərlərdəki product placementin hissedilməz olmasına kömək etmişdir. Yazıçının bu işi istifadə imkanı isə öz yerində.\nKitablarda product placement-dən danışmışkən başıma gələn maraqlı bir hadisəni də sizinlə bölüşmək istərdim. Deməli, 2014-cü ilin yay aylarında YelloAD bir sifariş qəbul etdi. Ölkənin premium geyimlər satan firmalarından biri məndən məhz product placement ruhlu hekayələr yazmağımı istədi. Hekayələr silsilə xarakterli olacaq və müxtəlif fashion jurnallarında və saytlarında yayımlanacaqdı.\nMüştəri ilə görüşdüm və məhz Dan Brown nümunəsini gətirdim. Razılaşdıq. Və hekayəni yazıb müştəriyə göndərdim. 3 gün sonra işin bəyənilmədiyini bildirdilər və əməkdaşlıq təbii ki, davam etdirilmədi. İşimin bəyənilməməsi mənə çox pis təsir etsə də, olan olmuşdu…\nBir müddət sonra mənə deyilmiş həmin dəb saytlarından birində həmin müştəri üçün yazılmış hekayəni gördüm. Dərhal “hekayə” ilə tanış oldum. Gördüm ki, bu, əslində hekayə yox, bir növ şirkətin saytının bloq bölməsi üçün yazılmış yazıdır. Brend adlarının qabarıq şəkildə verilməsi və tez-tez təkrarlanması da öz yerində. Xeyli sevindim. Əmin oldum ki, problem yazdığım hekayədə deyildi, mənə verilən brifdəydi…\nVə üstündən heç bir il keçmədi ki, həmin dəbdəbəli məkan işləyə bilmədi və bağlandı…\nDen Braunun product placement fəndləri\nKeçək Den Braunun öz əsərlərində product placement işini necə görməsinə.\nOnu deyim ki, bu yazıçının yalnız bir əsərini oxuyan şəxs product placementi hiss eləmir. Daha doğrusu əsərin bəzi yerlərində marka adının çəkilməsinin reklam olduğunu düşünür. Ancaq sonra əsərdə onlarla marka adı gördükdə fikirləşir ki, yazıçı əsəri daha realistik etmək üçün marka adı çəkir. Bir əsərdə adı çəkilən 30 markanın hamısı ilə əməkdaşlıq edə bilməz ki…\nBelə düşünmək həqiqətən də əsaslıdır. Çünki yazıçı öz əsərlərində məhz belə aldadıcı manevrlər edir. Ancaq onun heç olmasa 2 əsərini oxuyan adam bunu hiss edir.\nMən bu yazıda 3 romanın “İtirilmiş Simvol” (The Lost Symbol), “Cəhənnəm” (Inferno) və “Başlanğıc” (Origin) romanlarında yazıçının gördüyü işlərdən danışacağam.\nBu əsərlərdə rekam olunan markalardan bəziləri bunlardır:\n“İTİRİLMİŞ SİMVOL” – iPhone, Brioni, Volvo, Cadillac, Yale Universiteti, Otis, Falkon 2000 EX\n“CƏHƏNNƏM” – iPhone, Brioni, Prada, BMW, Cadillac, Windows, Google və s.\n“BAŞLANĞIC” – Uber, FedEx, Gulfstream, Tesla, Harvard Universiteti, NASA, GOOGLE, IBM\nMüqayisəli şəkildə baxsaq görərik ki, son əsərində yazıçının Apple şirkəti ilə müqaviləsi bitib J\nÇünki son əsərdə iPhonun adı cəmi 1 dəfə çəkilir. O da ötəri. Yadda qalmayacaq tərzdə. Əvəzində Tesla və Uber bol-bol reklam olunur.\nHər bir əsərdən nümunələrə baxaq.\nBu romanda “Volvo” və “Cadillac” markalarının əsərin süjet xəttinə necə ustalıqla daxil edildiyinə baxaq. Burda markanın adı prosesin təsvir hissəsində adi bir situasiyada diqqətə çatdırılır.\nBurda isə artıq əsərin həyəcanlı anlarından biri yaşanır. Markanın adı yenə xatırlanır.\nSüjet xəttinin pik anında yazıçı markanın yenə də yazıya daxil etməklə şüuraltına salır.\nDemək olar ki, eyni şeylər “Cadillac”la da təkrarlanır.\nProduct Placement işi bu romanda daha peşəkar səviyyəyə yüksəlib.\nBMW nümunəsində bunu o qədər də hiss etməsək də Ermənistanın reklamında bunun daha ncə şəkildə və süjetin lazımı elementiymiş kimi edildiyiin görürük.\nBəli, biz “yatırıq” üzdəniraq qonşularımız isə özlərinin dövlət kimi varlığını belə mötəbər bestsellerlərə salmaqla tarixlərini “qədimləşdirirlər”.\niPhone ilə bağlı bölüm isə daha da orijinal alınıb. Burda həm sözgəlişi cihazın özəllikləri sadalanır, həm cihaz təriflənir, həm də süjet xəttinin vacib elementi kimi baş qəhrəman onu əldə etmək üçün özünü “həlak edir”.\nBu roman isə yazıçının son romanıdır və product placement işinin zirvəsidir.\nUBER brendinin bu əsərdə reklam olunması olduqca orqanikdir və çox yüksək səviyyədədir. Burda həm brendin loqosu mistik elementlərlə birləşdirilir, həm də şirkət haqqında yetrincə geniş məlumat verilir.\nBurda Gulfstream brendinin reklamı daha çox əvvəlki əsəsrlərdəki tərzdədir.\nAncaq FedEx reklamı cəmi 2 dəfə göstərilsə də, bu, olduqca yaddaqalan formada edilmişdi.\nVəəə Tesla. Bu brendin nəinki özü, hətta sahibi də reklam olunur. Elon Musk öz adnı ədəbiyyat tarixinə də salmaq istəyib. Və yəqin ki, bunun üçün yaxşıca “tərləyb”.\nBir də burda markanın göylərə qaldırılmasın da var.\nDeyəsən, çox uzun alındı. Ancaq bu iş o qədər səliqəli və zövqlü edilib ki, adam qısa yaza bilmir 🙂\n2477 Cəmi baxılıb 1 Bu gün baxılıb\n100 ilin forumu


Putindən şok etiraf: "110 nəfərlik sərnişin təyyarəsinin vurulması əmrini verdim" » Azerinews.tv\nPutindən şok etiraf: "110 nəfərlik sərnişin təyyarəsinin vurulması əmrini verdim"\nTarix : 12-03-2018, 12:40 | Bölmə: dunya\nRusiya prezidenti Vladimir Putin 2014-cü ildə "Peqasus Hava Yolları"na məxsus sərnişin təyyarəsinin vurulması əmrini verdiyini etiraf edib.\nPrezident bu etirafı öz adını daşıyan bir sənədli filmdə dilə gətirib.\nOnun sözlərinə görə, təyyarəinin içinə bomba yerləşdirilib. Hədəf isə 2014 Soçi Qış Olimpiya Oyunlarının açılış mərasimi olub: "Mənə Ukraynadan İstanbula getmək üçün havaya qalxan, 110 nəfər sərnişini olan bir təyyarənin qaçırıldığı və Soçiyə getmək üçün istiqamət dəyişdiyi xəbəri verildi. Mən də təyyarənin vurulması təlimatını verdim".\nPutin daha sonra bu xəbərin yalan məlumat olduğunu deyib.\nQeyd edək ki, "Peqasus Hava Yolları" şirkəti 110 sərnişin daşıyan "Boeing 737-800" tipli təyyarəsinin 7 fevral 2014-cü il tarixində qaçırıldığı siqnalını vermiş, türk pilot isə təyyarəni Soçidə yox, Türkiyənin "Sabiha Gökçen" hava limanında yerə endirmişdi. O dövrdə şəhərin meri olan Hüseyn Avni Mutlu bütün sərnişinlərin təxliyə edildikdən sonra üzərində bomba daşıyan şəxsin zərərsizləşdirildiyini bildirmişdi.\nRusiya prezidenti sənədli filmdə babasının Vladimir Lenin və İosif Stailinin aşpazı olduğunu da etiraf edib.\n20:32 Rusiyada qəzaya uğrayan təyyarənin qalıqları tapılıb - 71 ölü - YENİLƏNİB\n20:30 Rusiyadakı təyyarə qəzasında ölənlərdən biri azərbaycanlıdır - YENİLƏNİB\n19:02 Hava limanından nə qədər sərnişin istifadə edib?\n12:09 Erməniləri daşıyan avtobus Rusiyada qəzaya uğradı : 32 yaralı, 5 ölü - FOTO\n11:16 Türkiyədə parlament,Prezident Sarayının bombalanması əmrini verən komandirl ...


Azərbaycanda vergilərin elektron ödənişi daxilolmaların 0,7 faizini təmin edir\nBiznes və iqtisadiyyat xəbərləri 18 İyul 2012 17:13 (UTC+04:00)\nAzərbaycan, Bakı, 18 iyul /Trend, müxbir A.Axundov/\nAzərbaycanda vergilərin elektron ödənişinə başlanandan, yəni cari ilin aprel ayının ortalarından iyul ayına kimi dövlət büdcəsinə 20,9 milyon manatdan yuxarı məbləğdə vəsait ödənilib. Trend-in məlumatına görə, bu barədə ölkənin Vergilər Nazirliyinin rəsmi mətbu orqanı olan "Vergilər" qəzetində dərc olunmuş məlumatda deyilir.\n2012-ci ilin birinci yarısında Azərbaycanın Vergilər Nazirliyi dövlət büdcəsinə daxilolmalar üzrə proqnozları 16 faiz artıqlaması ilə yerinə yetirərək 2,968 milyard manat səviyyəsində vergi yığımı üzrə daxilolmaları təmin edib.\nHesabat dövründə ƏDV depozit hesabına 995,7 milyon manat vəsait daxil olub, bu hesabın daxilində vergi ödəyiciləri tərəfindən 467 mindən çox köçürmə əməliyyatı aparılıb. Bu müddət ərzində depozit hesabında qalıqlar nəzərə alınmaqla vergi ödəyiciləri tərəfindən ƏDV depozit hesabı vasitəsilə büdcəyə ödənilən (DGK-nın göstəriciləri də daxil olmaqla) vergi məbləği 1,173 milyard manat təşkil edib.\nYanvar-iyun aylarında vergi orqanları tərəfindən kameral yoxlamalarla 128,9 milyon manat əlavə vəsait hessablanıb ki, bu da ümumi hesablamanın (2,77 milyard manat) 4,7 faizini təşkil edir.


"ASAN Login"də istifadəçi sayı 2 milyonu ötdü » Anews.az Azərbaycan xəbər portalı\nElektron xidmətlərin açarı hesab edilən "ASAN Login" Vahid Giriş Sistemində istifadəçi sayı 2 milyonu ötüb. 2020-ci ilin aprel ayı ilə müqayisədə https://asanlogin.my.gov.az portalında qeydiyyatdan keçənlərin sayı sürətlə artaraq istifadəçi sayı 2 dəfə çoxalıb. Buna səbəb vətəndaşların elektron xidmətlərdən daha çox istifadə etməsi, vaxt və resurslarına qənaət etmək istəyidir.\nAnews.az xəbər verir ki, elektron Hökumətin İnkişafı Mərkəzi (EHİM) tərəfindən yaradılan və idarə edilən "ASAN Login"də qeydiyyatdan keçməklə vətəndaşlar bura inteqrasiya olunan bütün portalların xidmətlərindən rahat istifadə edirlər. Hazırda "ASAN Login"ə "Elektron Kənd Təsərrüfatı İnformasiya Sistemi" (e-Agro), dövlət satınalmalarının vahid internet portalı (e-Satınalma), "ASAN ödəniş", e-sosial, "myGov" şəxsi kabinet əsaslı elektron hökumət platforması, Dövlət Gömrük Komitəsi və digərləri olmaqla 28 qurum və 60-a yaxın sistem inteqrasiya edilib.\n• "Asan İmza" ilə;\nCari ilin mart ayında EHİM elektron imzası olmayan, eləcə də mobil nömrəsi öz adına olmayan vətəndaşlar üçün də elektron xidmətlərə çıxış imkanı yaradıb. Belə ki, "ASAN Login"də videoqeydiyyatdan istifadə etməklə vətəndaşlar qeydiyyatdan keçə bilirlər. Videoqeydiyyat haqqında təlimat videosuna burada baxa bilərsiniz: https://youtu.be/UCBVu2hyzv8\nBununla yanaşı, "ASAN Login”də qeydiyyatdan keçən, amma şifrəsini unudan və mobil nömrəsini dəyişən vətəndaşlar videoyazı vasitəsilə şəxsi kabinetinə yeni mobil nömrə əlavə etməklə, şifrəni bərpa edə bilərlər. Şifrəni bərpa etməklə bağlı təlimat videosuna burada baxa bilərsiniz: https://youtu.be/25RQRegUeFQ\nEHİM tərəfindən "ASAN Login"də tətbiq edilən yenilik və innovasiyaların yekun hədəfi vətəndaşların elektron xidmətlərə çıxışını daha da asanlaşdırmaq, müxtəlif portallarda fərqli şifrə və istifadəçi adlarının unudulması ilə bağlı yaranan vətəndaş problemlərinin həlli və ümumilikdə elektron hökumətə keçidi daha da sürətləndirməkdir.\n"ASAN Login" sistemi ilə bağlı yaranan suallara https://asanlogin.my.gov.az saytında "Tez-tez verilən suallar" bölməsində baxmaq və ya 108 "Çağrı" Mərkəzindən məlumat almaqla cavab tapmaq olar. Həmçinin, ilkin pilot layihə çərçivəsində 5 saylı Bakı "ASAN xidmət" Mərkəzində fəaliyyət göstərən "Rəqəmsal xidmət pəncərəsi"nə yaranmış suallarla bağlı müraciət etmək mümkündür.\nSiz də "ASAN Login"də hesab açın, bir çox xidmətlərə vahid məkandan giriş imkanı əldə edin.\n"ASAN Login" - sadə, rahat, güvənli!


07 İyul 2018 2680\nQadın... Bu sözdə nə qədər məhəbbət və gözəllik var... Eyni zamanda bu sözdə nə qədər məzlumluq gizlənir. İnsana həyat verən, sevib və sevilməyi öyrədən, fədakarlıq rəmzinə çevirilən qadın daim aşağılanmış, kiçildilmiş, məhrumiyyətlərlə üzləşmişdir. Qədimdə, cəhalət dövrlərində qadın kişinin nökəri, malı-mülkü hesab olunardı. Qullar ağalarına üsyana qalxdılar, inqilablar baş verdi, düzənlər dəyişdi, elm tərəqqi etdi, xalq hakimiyyəti quruldu, lakin... Lakin qadın yenə də natamam insan olaraq qaldı. Özünü təsdiqləmək üçün qadın kişiyə bənzəməyə məcbur qaldı. Ona deyildi ki, qadın zərifliyi, məhəbbəti, fədakarlığı, bir sözlə qadınlığı - zəiflikdir və əgər o ayaqda durmaq istəyirsə kişiyə bənzəməlidir. Qadın öz təbiətindən ayrılmaq məcburiyyətində qaldı. Yenə də qadın özü ola bilmədi... Getdikcə müqəddəs duyğularını belə ticarət obyektinə çevirənlər qadını da bir alış-veriş alətinə çevirdi. Qadın öz ruhu ilə deyil, bədəni ilə özünü təsdiqləmək məcburiyyətində qaldı. Səsi eşidilsin deyə özünü bəzəməklə, bədəninin gözəlliklərini nümayiş etdirməklə patriarxal cəmiyyətə çıxış əldə etməyə çalışdı. Nəticədə, qadın yenə də qul oldu – kişinin ehtirasını ödəyən, kişinin dekorasiyası rolunu ifa edən qul. Bəşəriyyət öz tərəqqisi ilə nə qədər öyünsə də, yenə də qədim cahillik dövründə olduğu kimi, patriarxal olaraq qalır. Müasir cəmiyyətdə belə qadın özü ola bilmir.\nİlahi peyğəmbərlər xəbər verərdi ki, İmran (İoahim) və Hənna (Anna) dünyaya bir xilaskar gətiriləcəklər. Lakin, uzun illərdən sonra onların Məryəm adlı bir qızı oldu. Bu qızcığaz dünyaya gələn kimi, onun valideyinlərinə və Allahın peyğəmbərlərinə tənə vurdular: “Heç qızdan da xilaskar olar?” Lakin bu qız elə gənc yaşında ikən Allahın vədinin düz olduğunu sübut elədi. Məryəm zəmanəsinin ən qüdrətli dövləti və gücü olan Roma imperiyası və konservativ yəhudi cəmiyyəti ilə üz-üzüə gəldi. Onun inancı, etiqadı, missiyası nə qüdrətli romalıların siyasi maraqlarına uyğun idi, nə də mühafizəkar yəhudilərin dini baxışlarına. Gənc bir qız ikən Allah onu zamanın qüdrətlərinə meydan oxumaqla görəvləndirdi. Qadının varlığı belə hiss olunmayan cəmiyyətdə, Məryəm öz varlığı ilə üsyan etdi. O, nə kişilərə bənzədi, nə də qul oldu. Məryəm sadəcə qadın oldu.\nMəryəmdən altı əsr sonra Ərəbistan səhraığında Fatimə dünyaya gəldi. Bu qızın dünyaya gəlməsi ilə atası Məhəmməd peyğəmbəri ərəblər sonsuz adlandırırdı. Çünki, onun oğulları uşaq ikən dünyasını dəyişmiş, qız isə övlad sayılmırdı. Ərəblərin bu tənəsinə cavab olaraq Allahdan vəhy nazil oldu: “Sonsuz onlar özləridir, Sənə verilən qız isə tükənməz bir nemətdir, ona görə də Allaha şükr et!” Bu qızcığaz uşaq ikən atası, anası və bir dəstə müsəlmanla birlikdə təqiblərə məruz qaldı. Atasına vurulan tənələri, edilən zülmləri gözü ilə görürdü. İki il davam edən mühasirə nəticəsində anasının aclıqdan əldən düşüb vəfat etməsini gördü. Müşriklərin qılıncından canını qurtarmaq üçün doğma şəhərini tərk etməli oldu. Müharibələr, xəyanətlər, təqiblər dolu həyat sürən Fatimə də nə qul oldu, nə də kişilərə bənzədi. O sadcə qadın oldu.\nSanki, onlar bu gün yaşayıblarmış. Bu günün qadını Məryəm və Fatimə kimi olmağa necə də möhtacdır! Nə qul olmaq, nə kişiyə bənzəmək, sadəcə qadın olmaq üçün.\nNə kişi ucalığı, nə qadın alçaqlığı...


Bizim təqvim > Yanvar > 18\nTarixdə bu gün: Azərbaycan\n“Bizim təqvim” rubrikası altında təqdim olunan “Tarixdə bu gün: Azərbaycan” bölməsi elektron xronoqraf formatında nəzərdə tutulub. Bu bölmədə Azərbaycan tarixinin, ictimai-siyasi, mədəni həyatın önəmli hadisələri, şəxsiyyətlər haqqında yığcam bilgilər təqvimin günləri üzrə təqdim olunur.\nEffektiv Təşəbbüslər Mərkəzi 2008-ci ildə Azərbaycan Respublikasının Prezidenti yanında Qeyri-Hökumət Təşkilatlarına Dövlət Dəstəyi Şurasının maliyyə yardımı ilə "Azərbaycan tarixi günbəgün" kitab-təqvimi hazırlayaraq nəşr etmişdir.\nTəqdim olunan bölmədə həmin kitab-təqvimin yenilənmiş elektron variantı yer alır.\nBeləliklə, “Tarixdə bu gün: Azərbaycan” xronoqrafında 18 yanvar hansı fakt və olaylarla yadda qalıb?\n1903 – Tanınmış pedaqoq, alim və maarifçi Mehdi Mehdizadə (1903-1984) Cəbrayıl rayonunda anadan olmuşdur.\nMehdi Mehdizadə SSRİ Pedaqoji Elmlər Akademiyasının həqiqi üzvü olub, uzun illər Azərbaycanın Təhsil (Maarif) Nazirliyinə rəhbərlik edib.\n1941 – Kinorejissor, respublikanın xalq artisti Eldar Quliyev anadan olub.\n“Bir cənub şəhərində”, “Sevinc buxtası”, “Babək”, “Nizami” və s. filmlərin rejissorudur.\n1947 – Xalq artisti, tanınmış rəqqasə, Azərbaycan Dövlət Mahnı və Rəqs Ansamblının bədii rəhbəri Afaq Məlikova anadan olub.\n1990 - Naxçıvan Muxtar Respublikası Şərur rayonunun Kərki kəndi erməni silahlı qüvvələri tərəfindən işğal olunub.\n1920-ci illərdə Naxçıvan ərazisinin bir hissəsinin Ermənistana verilməsi nəticəsində Kərki kəndi Ermənistan ərazisində qalmış və anklav vəziyyətində idi.\nKərki kəndinin işğal olunmasında Ermənistan ərazisindəki dislokasiya olunmuş SSRİ Müdafiə Nazirliyi 7-ci ordusunun hərbçiləri də yaxından iştirak etmişdilər.\n1992 – Ali Sovetin Milli Şurasında 1990-cı ilin 20 Yanvar hadisələri ilə bağlı yaradılmış parlament komissiyasının (sədr akademik Mitəd Abbasov, müavin vitse-spiker Tamerlan Qarayev idi) hesabatı dinlənilib.\nParlamentin qəbul etdiyi qərarda 20 Yanvar faciəsi SSRİ-nin ali hakimiyyət orqanlarının Azərbaycan xalqına və insanlığa qarşı ağır cinayəti kimi qiymətləndirilirdi.\nAzərbaycan parlamenti tərəfindən 20 Yanvar hadisələrinə tarixi və hüquqi nöqteyi-nəzərdən daha bir qiymət Heydər Əliyev ölkə rəhbərliyinə qayıdandan sonra, 1994-cü ildə verildi.


Bu gün Azərbaycan Premyer Liqasında II dövrəyə start veriləcək - Yeni Gəncə\n“Neftçi” isə son illər mövsümə ən yaxşı başlanğıcını edib. İtaliyalı Roberto Bordinin rəhbərlik etdiyi kollektiv 19 xalla liderdir. “Ağ-qaralar” cari çempionatda “Qarabağ”la birgə “məğlubedilməzlər” ünvanını qorumaqdadır.\nGünün ikinci matçı çempion “Qarabağ”la “Səbail” arasında olacaq. Ağdamlılar 16 xalla 2-ci pillədə qərarlaşsalar da, liderdən 1 oyun az keçiriblər. 10 xala malik “Səbail” isə “Sumqayıt” və “Sabah”la birgə 3 – 5-ci pillələri bölüşür. Qurban Qurbanovun baş məşqçi olduğu komanda bu rəqiblə əvvəlki 5 görüşün hamısında qələbə qazanıb. “Səbail” bu oyunlarda qol vura bilməyib və qapısında 7 top görüb.\nI dövrə – 1:2\nI dövrə – 2:0\nI dövrə – 4:1\n19:00. “Keşlə” – “Zirə”\nI dövrə – 2:2


Generalın daha bir cinayəti - Agentlərə çatmalı olan 1 milyonu mənimsəyib » Azerinfo.Az\nLəğv olunmuş Milli Təhlükəsizlik Nazirliyinin (MTN) sabiq baş idarə və idarə rəisləri general-mayor Sübahir Qurbanov, general-mayor Teymur Quliyev, general-mayor Natavan Mirvətova, eləcə də həmin qurumun digər vəzifəli şəxsləri Fizuli Əliyev, Zaur Məmmədov, Natiq Alıyev, Fərhad Atayev, Anar Şirəliyev, Eşqin Əliyev, Elşad Əzizovun cinayət işi üzrə 2013-cü ilin oktyabr ayında xüsusi xərclər smetasından ayrılmış pul vəsaitindən 1 milyon manatın mənimsənilməsi ilə bağlı epizod məlum olub.\n"Report"un məlumatına görə, ittiham aktında qeyd edilib ki, istintaq zamanı S.Qurbanov, F.Əliyev və qeyriləri tərəfindən MTN-nin Maliyyə idarəsinin kassasından xüsusi xərclər smetasından ayrılmış pul vəsaitlərindən 1 milyon manat guya muxtəlif agentlərə mükafat kimi verilməsi üçün götürülüb.\nLakin həmin pulların təyinatı üzrə xərclənməyərək, MTN əməkdaşları tərəfindən mənimsədikləri toplanan təkzibedilməz sübutlarla tam təsdiqini tapıb.\nBelə ki, Dövlət Təhlükəsizliyi Xidmətindən (DTX) istintaqa təqdim edilən 04.07.2016-cı il tarixli 4/1598 nömrəli xidməti araşdırmaya dair arayışından görünür ki, S.Qurbanovun verdiyi vəkalətnamələr əsasında baş idarənin əməkdaşları tərəfindən Maliyyə idarəsinin kassasından ümimilikdə 9 nəfər agentin birdəfəlik mükafatlandırılması üçün 1 milyon manat pul vəsaiti götürülüb.\nXidməti yoxlama zamanı müəyyən edilib ki, həmin agentlərin göstərilən yüksək məbləğlərdə (100.000-150.000 manat olmaqla) birdəfəlik pulla mükafatlandırılmaları üçün S.Qurbanov tərəfindən sabiq milli təhlükəsizlik naziri Eldar Mahmudova məruzə edilib. Raportlarda göstərilən istiqamətlər üzrə əməliyyat mənbələrindən zəruri əməliyyat əhəmiyyətli məlumatlar alınmayıb və bu haqda müvafiq arayışlar tərtib edilməyib. Ümumiyyətlə isə həmin pul vəsaitlərinin MTN-in xüsusi xərclər smetasından ayırlmasının heç bir məqsədəuyğunluğu və əməliyyat zəruriliyi olmayıb və onlar təyinatı üzrə istifadə edilməyib. Həmin pul vəsaitlərini Maliyyə idarəsinin kassasından götürülüb, əməkdaşların bir qismindən izahatlar alınıb və sözügedən agentlərlə nəzarət görüşləri keçirilib.


Azərbayсan təyyarəsini Ermənistana qaçıran rus pilot – Mustaqil.Az\nRəsmi Bakı Azərbayсana qarşı hərbi terror üzrə сinayət işi açmalıdır\nİrəvanda işləyən rus jurnalist Dmitri Pisarenko birdən-birə 1993-сü ili xatırlayıb və iddia edib ki, həmin erməni kəşfiyyatının agenti olan rus pilot Azərbayсana məxsus “MİQ-25” təyyarəsini Ermənistana qaçırıb.\nİstiPress-in məlumatına görə, Dmitri Pisarenko bu barədə rəhbərlik etdiyi “Sputnik Armeniya” saytında geniş məqalə yazıb və həmin məqalənin baş qəhrəmanları sırasında özünü və o vaxt Ermənistan prezidentinin müşaviri olmuş Aşot Manuçaryanı təqdim edib.\nGuya Aşot Manuçaryan bir gün onu yanına çağıraraq deyib ki, bəs dünən Ermənistan kəşfiyyatının bir əməliyyatı uğurla başa çatıb. Rusiyadan сəlb etdikləri pilotu Azərbayсan ordusuna yerləşdiriblər, o da Dəllər stansiyasından döyüş tapşırığı adı altında havaya qaldırdığı “MİQ-25”i İrəvanın Erebuni hava limanına endirib.\nManuçaryan deyib ki, təyyarənin pilotunu və ailəsini uğurlu şəkildə üçünсü ölkəyə yerləşdiriblər. Amma onun öldüyünə Azərbayсanı inandırmaq üçün Dmitri Pisarenkodan xahiş edib ki, “Vesti”yə yalan videomaterial ötürülməlidir. Videomaterialda deyilməli imiş ki, bəs Azərbayсandan havaya qalxan “MİQ-25” təyyarəsi Ermənistanın Krasnoselsk rayonun üzərində vurulub və Göyçə gölünə düşüb.\nDmitri Pisarenko 1993-cü ildə\nTəbii ki, İrəvanda doğulub və böyümüş, Rusiyanın müxtəlif telekanallarında işləmiş, indi isə “Sputnik Armeniya” saytına rəhbər təyin edilmiş Dmitri Pisarenko ermənilərdə ruslara rəğbət yaratmaq üçün bu məqaləni yazıb. Yəni sübut etməyə çalışır ki, bəs ruslar həmişə Qarabağ məsələsində ermənilərə dəstək veriblər. Yəni ola bilər ki, bu əhvalat reallıqda baş verməyib.\nÇünki Dmitri Pisarenkonun məlumatı yalan olsa idi, birinсi onu elə Rusiyada təkzib edərdilər. Çağdaş dünyada radarlar hərbi təyyarələrin hərəkətini izləyirlər və bu сür xəbərlər dərhal bütün mətbuatın baş xəbərinə çevrilir. Əgər xəbər yalan olarsa, o da diqqətdən yayınır. Həm də Azərbayсanı bu yolla aldatmaq da mümkün deyildi, çünki ölkənin əlində olan radar sisteminin gözündən heç bir döyüş təyyarəsi qaça bilməzdi. Üstəgəl Erebuni üzərində Türkiyədən daimi nəzarət vardı, yəni onlar da Azərbayсandan qaçan təyyarənin Ermənistana endiyini diqqətdən qaçırmazdılar.\nBöyük ehtimalla, Dmitri Pisarenko orta savad böyüklər üçün sonu “həppiend”lə qurtaran nağıl quraşdırıb. Amma o, fəxrlə yalan məlumatı çox uğurla “Vesti”yə yerləşdirməsi barədə danışanda Rusiyanın iсtimai kanalı olan “Rossiya 1”in reytinqi ilə oynayır. Hər halda, “Rossiya 1” dünyanın “BBС” kimi iсtimai kanalları ilə müqayisə edilir, amma Dmitri Pisarenko onun bir əyalət televiziyası qədər qeyri-peşəkar olmasından bəhs edir.\nBu işin əks təqdirində isə, o daha dəhşətli bir сinayətin iştirakçısına çevrilir. Əgər Dmitri Pisarenko düz deyirsə, deməli, rus pilotun ailəsi də İrəvana gətirilibmiş. Həmin adamların İrəvana neсə gətirilməsini və orada neсə saxlanmasını təsəvvür etmək asandır. Ssenari sadədir – erməni kəşfiyyatı Azərbayсan ordusunda xidmət edən rus pilotun ailəsini girov götürərək İrəvana gətirib, sonra pilotu təyyarəni qaçırmağa məсbur edib. Erməni kəşfiyyatı Azərbayсana bağlı keçirdiyi terror əməliyyatlarının hamısında bu xəttdən istifadə edib. Bununla da Dmitri Pisarenko insan qaçırmaq kimi terror əməliyyatında, həmçinin Azərbayсana qarşı hərbi сinayətdə iştirakçı olmasını etiraf edib. Azərbayсan bunu nəzərə alaraq Dmitri Pisarenko barədə İnterpol xətti ilə axtarış elan etdirməlidir.\nDmitri Pisarenkonun məqaləsi bir məsələnin də vaсibliyini bir daha sübut edir – Azərbayсan üçün milli aviasiya mütəxəssisləri çox vaсibdir. Etnik mənşəyindən asılı olmayaraq bu ölkədə doğulmuş, əsli və nəsli, ailəsi ilə bu ölkəyə bağlı heç bir pilot Azərbayсana xəyanət etməz. Hərbi kadrlar seçilən zaman bu məsələ diqqətə alınmalıdır.\nPrevious Rusiyada qətl törədən azərbaycanlıya hökm oxundu\nNext Kəmalə Müzəffər ağır vəziyyətdə xəstəxanaya yerləşdirildi


Sentiment analizin problemləri və mövcud yanaşmalar araşdırılıb - Xəbərlər - IKT\n1161 sa sa sa\nSentiment analizin problemləri və mövcud yanaşmalar araşdırılıb 04.03.2020 16:22 / Konfranslar, İclaslar\nİnstitutun böyük elmi işçisi Mərziyə İsmayılova “Sentiment analiz: problemlər və mövcud yanaşmalar” mövzusunda məruzə ilə çıxış edərək sentiment analizin əsas məsələləri, səviyyələri, klassifikasiya metodları, problemləri və s. haqqında ətraflı məlumat verdi.\nM.İsmayılova kompüter əsaslı sentiment analizin İnternetdə subyektiv mətnlərin mövcudluğu ilə həyata keçirildiyini diqqətə çatdırdı. Qeyd etdi ki, sentiment analizin məqsədi mətndəki fikirlərin tapılması və onların xüsusiyyətlərinin müəyyən edilməsindən ibarətdir.\nOnun sözlərinə görə, sentiment analiz təbii dilin emalı, veb-analiz və maşın təliminin daxil olduğu mürəkkəb bir multidissiplinar məsələdir. O, subyektivliyin klassifikasiyasının fikir kimi ifadə edilən və ya edilməyən cümlələrin klassifikasiyası üsulu olduğunu, sentiment klassifikasiyanın isə mətnin ziddiyyətini, başqa sözlə, onun pozitiv və ya neqativ fikri ifadə edib-etmədiyinin tapılması üsulu olduğunu vurğuladı.\nMəruzəçi sentiment analizin səviyyələrindən bəhs edərək söz, cümlə, sənəd və xüsusiyyət səviyyələrində sentiment analiz barədə danışdı. Bildirdi ki, söz səviyyəsində sentiment analiz sənəddə sözlərin subyektivliyinin, oriyentasiyasının və ya ziddiyyətinin, eləcə də oriyentasiyanın sayının müəyyən olunmasına xidmət edir. Söz səviyyəsində sentiment analiz lüğət və korpus əsasında yerinə yetirilir. O, lüğətə əsaslanan yanaşmada sözlərin təbiəti, strukturu və leksik əlaqələrinə görə müxtəlif lüğətlərdən (WordNet, SentiWordNet ), korpus əsasında isə böyük korpuslarda sözlərarası əlaqələrdən (sintaksis və ya birgə əlaqələr) istifadə edildiyini qeyd etdi. Bildirdi ki, cümlə səviyyəsində sentiment analiz hər bir cümlədə ifadə olunmuş emosiyaların klassifikasiyasından, sənəd səviyyəsində sentiment analiz isə sənədin pozitiv və neqativ fikirləri ifadə etməsinin klassifikasiyasından ibarətdir. O, həmçinin xüsusiyyət əsasında sentiment analizin növlərindən söz açdı, onun sözlər və onların istifadə tezliyi, terminin mövqeyi, nitq hissələri, neqativ sözlər kimi növlərini diqqətə çatdırdı.\nM.İsmayılova sentiment analizin klassifikasiyasında dayaq vektorları maşını (SVM), neyron şəbəkə, dərin təlim (Deep Learning), Naive Bayes və s. kimi maşın təlimi metodlarının tətbiq olunduğunu dedi. Son illər sentiment analiz üçün Autoencoder Neural Network (ANN), Convolutional Neural Network (CNN), Recurrent Neural Network (RNN), Long Short Term Memory network (LSTM), Recursive Neural Network (RecNN) və s. kimi Deep Learning metodlarının geniş istifadə edildiyini qeyd edərək bu sahədə aparılmış tədqiqat işlərindən bəzilərini nəzərə çatdırdı. O, həmçinin sentiment analiz üçün Amazon Product Data, Stanford Sentiment Treebank (SSTb), Stanford Twitter Sentiment (STS), IMDB Movie Reviews Dataset və s. kimi verilənlər dəstinin olduğunu vurğuladı.\nMəruzəçi sentiment analizin rəyin predmet sahəsindən asılı olması, cümlədə bir neşə fikirin olması, müqayisəli cümlələr, gizli rəylər, çoxdilli sentiment analiz, açar sözlərin seçilməsi və s. kimi problemlərinin olduğunu vurğuladı.\nM.İsmayılova sentiment analizə dair konfrans, simpozium və “workshop”lar, eləcə də bu sahə ilə məşğul olan tədqiqatçı alimlər haqqında da ətraflı məlumat verdi.


Şəhid baş leytenant məzarı başında yad edildi - FOTO » Karabakhmedia.Az\nŞəhid baş leytenant məzarı başında yad edildi - FOTO\nTarix:6-12-2017, 12:31 Kateqoriya:Manşet / Qəhrəmanlar\nQarabağ müharibəsində şəhid olan baş leytenant Sədi Fərmanovun xatirəsi anılıb.\n1992-cil dekabrın 6-da Laçın rayonunun Hoçaz yüksəkliyi uğrunda gedən döyüşlərdə şəhid olmuş Azərbaycan Ordusunun zabiti, baş leytenant Fərmanov Sədi Əli oğlunun anım günü Şəhidlər Xiyabanında məzarı önündə anılıb.\nKarabakhmedia.az xəbər verir ki, tədbirdə şəhidin doğmaları, döyüş yoldaşları iştirak ediblər.\nÇıxış edən döyüş yoldaşları Sədinin keçdiyi şanlı döyüş yolundan, onun mübarizliyindən, Hoçaz yüksəkliyinin düşməndən alınmasında göstərdiyi igidlikdən danışıblar. Bildirilib ki, Sədi Fərmanovun keçdiyi döyüş yolu gənclərə bir nümunədir. Vətən torpaqlarının azadlığı uğrunda canlarından keçmiş oğul və qızlarımızı yad etmək, onların xatirəsini anmaq hər bir insanın vətəndaşlıq borcudur.\nQeyd edək ki, Fərmanov Sədi Əli oğlu 8 avqust 1968-ci ildə Laçın rayonunun Kamallı kəndində doğulmuşdur. 1985-ci ildə orta məktəbi bitirmiş, həmin il Xankəndi Pedaqoji İnstitutunun tarix, ictimaiyyət və hüquq gakultəsinin gündüz şöbəsinə qəbul olmuşdur. II kursu bitirdikdən sonra hərbi xidmətə getmiş, serjant rütbəsi almışdır. 1989-cu ildə təsilini Azərbaycan Dövlət Pedaqoji İnstitutunda davam etdirmiş, vaxtından əvvəl dövlət imtahanlarını verərək diplomunu almamış cəbhəyə yollanmışdır.\nQısa müddətdə 4 əməliyyatda rəşadət və qəhrəmanlıq göstərmiş, onlarla düşmən əsgər və zabitini məhv edən baş leytenant 1992-ci il dekabrın 6-da Hoçaz yüksəkliyi uğrunda gedən döyüşlərdə qəhrəmancasına şəhid olmuşdur.


Ən riskli hamiləliklər » wWw.Qadinlar.Biz ~ Qadınlar Bir Incidir! Populyar Qadın Saytı\nSəs ver: Hansı hamiləliklər risklidir, ana və körpəsni hansı təhlükələr gözləyər? İrəli yaş hamiləlikləri (35 yaş üzəri), əkiz və üçüz kimi çoxluq hamiləliklər, daha əvvəlki hamiləliklərdə körpə və ananı maraqlandıran və ciddi sağlamlıq riski daşıyan problemlər (fetal inkişaf geriliyi, erkən doğum, doğumdan sonra və doğum əsnasında körpə ölümləri və s.), anada hipertansiyon, ürək və böyrək xəstəlikləri, doğum əvvəli qanama, aşağı təhlükəsi, preeklampsi (hamiləlik zəhərlənməsi), tiroit xəstəliyi, hamiləlikdə suyun erkən gəlməsi riskli hamiləliyi özü ilə gətirər. Riskli hamiləlik vəziyyətlərində, körpəni ana qarınında və ya doğumda itirmə, doğum anomalisi kimi təhlükələr gözləyərkən, anada isə zəhərlənmə, rəhm içi infeksiyaları, psixoloji zədə kimi əhəmiyyətli vəziyyətlər baş göstərə bilər. Riskli hamiləliyi olan analar yaz aylarında nələrə diqqət etməli? Hamiləlikdə istiyə qarşı kifayət qədər həssas olan analar, isti və nəmli havalarda daha da çətin vəziyyətdə qala bilər. Bu səbəblə, hamiləlikdə təklif edilən gedişlərin səhər və axşamüstü saatlarında edilməsinə diqqət edilməlidir. Riskli hamiləliyi olan analar; uzun müddət günəş altında qalmaqdan, baş gicəllənməsi riskinə qarşı çox fiziki fəaliyyətdən, uzun müddət ayaqda dayanmaqdan qaçınmalıdır. Bədən istiliyini salmaq və huşunu itirmə hissini azaltmaq üçün baş və boyun bölgələrinə yaş bez ilə soyuq kompres tətbiq oluna bilər. Hamiləlikdə D vitamini qəbulu ana və körpə sağlamlığı baxımından əhəmiyyətlidir. Ancaq, günəşdən ən yaxşı şəkildə faydalanmaq üçün, günəşin ən dik gəldiyi 11 ilə 16 saatları arasında günəşdən uzaq dayanılmalıdır. Hamiləlik müddətində bədəndəki pigment hormonu yüksək olduğundan, günəş şüalarının dəridə ləkələrə səbəb olma riski yüksəkdir. Bu səbəblə anaların, hamiləlik müddətində yüksək faktorlu günəş qoruma kremlərini istifadə etmələri lazımdır. Hovuzlarda gigiyena baxımından daha böyük risklər olduğundan, sərinləmək üçün hovuz yerinə dəniz seçilməlidir. Anaların hamiləlikdə yanlarında xüsusilə də yaz aylarında ani maye itkiləri və qan şəkəri aşağılığına qarşı, su və az kalorili quru yemiş saxlamaları lazımdır. Yaz aylarında daha sıx görülə bilən şişlərə qarşı, ayaqları və qıçları tez-tez yüksəkdə tutmaq əhəmiyyətlidir. Bu mənada, duzu azaltmaq və ayağın altına yastıq və bənzəri yüksəklik qoyaraq yatmaq da faydalı olacaq. Xüsusilə də riskli hamiləliyi olan analar, son 3 ayda uzun davamlı səfərə çıxmaqdan qaçınmalıdır. Yaz hamiləliklərində bol maye qəbulu qəbizlik, sidik yolu infeksiyası, düşmə kimi bir çox problemi önləməyə köməkçi olacağından əhəmiyyətlidir.


Donald Tramp Paris Sazişindən çıxıb çıxmayacağını düşünməyə davam edir | Şəbəkə Meteorologiyası\nDonald Tramp Paris Sazişindən çıxıb çıxmayacağına dair düşünməyə davam edir\nABŞ Prezidenti Donald Trump, son seçkilərdə seçildi. Əvvəlki yazılarda müzakirə etdiyimiz kimi, bu insan iqlim dəyişikliyinə inanmır, çünki bunun "rəqabət qabiliyyətini artırmaq üçün çinlilərin ixtirası" olduğunu düşünür. Artıq namizədliyində ABŞ prezidenti seçiləcəyi təqdirdə iqlim dəyişikliyi problemləri üçün mövcud olan bütün vəsaitləri geri götürəcəyi barədə xəbərdarlıq etmişdi.\nParis Sazişi bu il 4 Noyabr tarixində qüvvəyə girdi istixana qazı tullantılarını azaltmaq qlobal olaraq və əvvəlki Kyoto Protokolunu əvəz edir. Bununla birlikdə, Donald Trump hələ də iqlim dəyişikliyinə qarşı Paris Sazişindən çıxıb çıxmayacağını düşünür. Geri çəkilməyi seçməyinizin əsas səbəbi, Paris Sazişində qalmağınızı düşündüyünüzdür "Çin kimi inkişaf etmiş ölkələr üçün iqtisadi rəqabət qabiliyyətini itirmə riski yaradan qaydalara əməl edin."\nTeleviziya şəbəkəsində bir reportajda Fox News Paris müqaviləsindən digər ölkələrə nisbətən rəqabətli bir dezavantajı təmsil etdiyi üçün hələ də çıxa bilmə fikrini düşündüyünü söylədi. Lakin, Donald Trump mütləq Paris Sazişindən çıxmaq istəsə belə, onun üçün bu qədər asan olmayacaqdı. Çünki bu Müqavilə istixana qazlarının azaldılması qərarını əhatə edir 100-dən çox ölkə, təsdiq olunduğu üçün sizi gözləməyə məcbur edəcək bir bənd var onu tərk etmək qərarına gəldiyim andan təxminən dörd il sonra.\nİqlim dəyişikliyinin təsirlərini göstərən və planetin ortalama istiliyinin artması səbəbindən vurğulanan bütün elm adamlarına və araşdırmalarına baxmayaraq, "İqlim dəyişikliyi ilə nəyin baş verdiyini heç kim bilmir" deyə israr etməyə davam edir. Ancaq demişik ki, olduğunu söylədi "açıq fikirli" bu Sazişdə davam etmək üçün.\nMəqaləyə tam yol: Şəbəkə Meteorologiyası » Meteorologiya » İqlim dəyişikliyi » Donald Tramp Paris Sazişindən çıxıb çıxmayacağına dair düşünməyə davam edir\nChemtrails, havanı idarə edirsən?


İranın terrorçulara raket şilləsi - Sahar Azeri\nİranın terrorçulara raket şilləsi\nİslam İnqilabı Keşikçiləri Korpusu- Sepah iyunun 7-də Tehranda törədilmiş terror hücumlarına cavab olaraq, dünən gecə təkfirçi İŞİD terrorçularının Suriyanın şərqindəki Diyrəlzur məntəqəsində yerləşən qərargahını altı ədəd "quru-quru" tipli orta mənzilli raketlə hədəfə aldı.\nGeneral Əmirəli Hacızadə- İslam İnqilabı Keşikçiləri Korpusu- Sepah-ın hava-kosmos qüvvələrinin komandanı: Əgər şər işlərini davam etdirərlərsə, bu, onlara baha başa gələcəkdir. Diyrəzzurun ətrafı: komandanlıq mərkəzləri; intihar avtomobillərinin istehsal mərkəzləri və onların toplaşdıqları mərkəzlər orta mənzilli raketlərlə hədəfə alındı. Bu, görülmüş kiçik bir iş idi. Əgər xətaya yol verərlərsə, onların başları üzərinə daha ölümcül zərbələr endiriləcəkdir. Raketlər İrandan atıldı, İraqın üzərindən keçərək, Suriyada yerə endi və Dəməşqin ətrafından havaya qalxmış pilotsuzlar tərəfindən Diyrəzzura edilmiş zərbələr barədə bizə xəbər verildi. Bütün atılışlar dəqiq olubdur.Bunların aşkarlanması və bunların informasiya əhatəliliyi böyük bir məsələdir. Bu raketlərin 700 kilometrlik məsafədən vurması və kiçik bir binanın üzərinə oturulmasının özü əsaslı bir məsələdir. Onlar bilirlər ki, iranlıların əyarı hardadır. Raketlər dəqiqdirlər və hədəfin vurulmasında diqqət onların xas xüsusiyyətidir. Sepah Silahlı Qüvvələrin Ali Baş Komandanına tabe olaraq, quruluşun müdafiəsi üzrə tam əzmkarlıq və iradəyə malikdir. Azacıq da olmuş olsa belə, geri oturmayacağıq.\nBu, İslam İnqilabı Keşikçiləri Korpusunun "yer-yer" tipli təkcə altı raketi idi ki, terrorçuların İslam Şurası Məclisinə və İmam Xomeyni(r.ə)-in hərəminə qarşı kor-koranə və qorxaqcasına əməliyyatlarına cavabda həyata keçirildi.\nFərmandan bir saat keçməmişdi ki, raketlər atılış məkanında yerləşdirildilər. Kermanşah və Kürdüstanın qeyrətli insanlarının diyarından. Terrorçuların komandanlarının gizləndikləri məkanlar barədə məlumatların əldə edilməsi o qədər yüksəkdir ki, təkfirçilərin qərargahları sürətlə raket platformalarının ixtiyarında qərar tapdı.\nJun 19, 2017 19:25 Asia/Baku


İlk gün bürünc medal | SuperSport\nƏsas səhifə Digər Cüdo İlk gün bürünc medal\nOxunma sayı: 1. 927\n45 ölkənin idmançılarının mübarizə apardığı beynəlxalq yarışda Azərbaycan 9 cüdoçuyla təmsil olunur. Qitə çempionatının ilk günü mill komandamız aktivinə bir bürünc medal yazdırıb. Azərbaycan cüdoçusu Kəramət Hüseynov 1/16 finalda Nikolae Foka (Moldova), 1/8 finalda Mihraz Akkusu (Türkiyə) mübarizədən kənarlaşdırıb. Sonra idmançımız 1/4 finalda ispaniyalı Fransisko Garrigos ilə dueldə məğlub olub. Təsəlliverici görüşdə İtaliya təmsilçisi Angelo Pantano ilə üz-üzə gələn Kəramət mübarizədən qalib ayrılıb.\n60 kq çəki dərəcəsində mübarizə aparan cüdoçumuz 3-cü yer uğrunda qarşılaşmada Bolqarıstanı təmsil edən Yanislav Gerçevlə qarşılaşıb. Rəqibinə qalib gələn Kəramət Hüseynov Avropa çempionatının bürünc medalını qazanıb. Bu gün mübarizəyə qoşulan digər 2 idmançımız – Orxan Səfərov və Nicat Şıxəlizadə (hər ikisi 66 kq) ikinci mərhələdə mübarizəni dayandırıblar.\n“Qarabağ”ın iki futbolçusu sıradan çıxdı\nQurban Qurbanov: “Qarşımızda hədəf yoxdur ki, mütləq çempion olmalıyıq”


Gənc Tamaşaçılar Teatrı bir sıra xarici ölkələrə qastrol səfərinə hazırlaşır – EtikXəbər\nGənc Tamaşaçılar Teatrı bir sıra xarici ölkələrə qastrol səfərinə hazırlaşır\nHər il olduğu kimi, bu il də Azərbaycan Dövlət Gənc Tamaşaçılar Teatrı bir sıra xarici ölkələrə qastrol səfərinə hazırlaşır.\nBu barədə Etikxeber.az-a teatrın direktoru, Əməkdar İncəsənət Xadimi Mübariz Həmidov məlumat verib. “Ölkə başçımızın Azərbaycan teatrının inkişafına dair təsdiq etdiyi Dövlət proqramının müvafiq bəndlərinə əsasən Gənc Tamaşaçılar Teatrı yaxın və uzaq xarici ölkə teatrları ilə sıx yaradıcılıq əməkdaşlığı qurub. Məqsədimiz Azərbaycan teatr sənətini dünyaya tanıtmaq, digər ölkə teatrlarının ən yaxşı tamaşalarını bizim tamaşaçılara təqdim etməkdir. Belə ki, bu ilin aprel ayının 6-9 –da Rusiyanın Vladiqafqaz Dövlət Gənc Tamaşaçılar Teatrının kollektivi Azərbaycana səfər edərək Gənc Tamaşaçılar Teatrının qonağı olacaq və məktəblilərə “Jili-bıli” (O.Rozum) tamaşasını təqdim edəcək”.\nM.Həmidovun sözlərinə görə, aprelin 17-dən 30-dək Azərbaycan Dövlət Gənc Tamaşaçılar Teatrının kollektivi Gürcüstan Dövlət Peşəkar Gənc Tamaşaçılar Teatrında iki gün, Vladiqafqaz Dövlət Gənc Tamaşaçılar Teatrında üç gün, daha sonra isə Qroznı şəhərində Çeçenistan Respublikası Dövlət Gənc Tamaşaçılar Teatrında ikigünlük qastrol səfərləri çərçivəsində yazıçı Pərvinin “Dəcəl keçi” əsəri əsasında hazırlanmış eyniadlı tamaşanı təqdim edəcək.\nBundan əlavə, aprelin 17-dən 27-dək teatrın digər yaradıcı qrupu daha bir Beynəlxalq Teatr Festivalında iştirak edəcək. Rusiyanın Kineşma (İvanov vilayəti) şəhərində keçiriləcək “Hərarətli ürək” klassik rus dramaturgiyası III Beynəlxalq Teatr Festivalında N.V.Qoqolun “Dəlinin qeydləri” tamaşası ilə ölkəmizi təmsil edəcək.\nTamaşada əsas rolu Əməkdar Artist Şövqi Hüseynov canlandıracaq.\nAvropa Komissiyasının binası önündə Xocalı soyqırımı ilə bağlı mitinq keçiriləcək


Əsəbləri sakitləşdirən meyvə » 3w.LeGenD.Az | Əfsanə olmaq istəyən bizimlədi... | Eurovision 2013, Geyimler, sac duzumleri, mentiq, aforizmler, animasiyalar, sekiller, avatarlar, menali sozler, maraqli, dadli tortlar, mp3, video\nƏsəbləri sakitləşdirən meyvə\nBu meyvəni yeyənlərin əsəbləri sakitləşir, xoşbəxt olur\nElmi adı passsiflora edulis olan və qonaqotu kimilər fəsiləsinin qonaqotu cinsinə aid bitki növüdür. Bu meyvə yuxusuzluq, stress, depressiya kimi psixoloji vəziyyətlərdə seretonin hormonunun ifraz olunmasına təsir edən təbii sakitləşdiricidir. Seretonin hormonunun ifrazı xoşbəxtlik hissini artırır. Bu meyvə həm də cinsi gücə də təsir göstərir.\nStressi aradan qaldırmaq üçün bitki mənşəli müalicələrdə bu meyvənin əvəzsiz rolu müəyyən olunub. Həmçinin meyvənin təbii şəkildə yeyilməsi təsirini daha gücləndirir.\nMüasir dövrdə həyat tərzi, pəhrizlər və psixoloji faktorlar piylənmənin ən önəmli səbəbləri arasındadır. Passsiflora edulis meyvəsinin tərkibindəki pektim isə artıq çəkili insanlarda bağırsaqdan keçid müddətini uzadaraq bu xüsusiyyəti ilə toxluq təsiri yaradır və kökəlməyə qoymur.\nArtıq çəki, diabet xəstəliklərinin yayılması, ürək-damar xəstəlikləri, xərçəng kimi xəstəliklərlə mübarizə xəstələri yorur və depressiyanı da özü ilə birlikdə gətirir. Depressiya isə xəstəliyin şiddətlənməsinə səbəb olur.\nXəstəliklərlə döyüşdə yaxınların dəstəyi və dərmanlarla müalicədən başqa, seretonin yəni, xoşbəxtlik hormonun yüksək səviyyədə olması da vacibdir. Qidalanma rasionunda tərkibində seretonin hormonu olan meyvə və tərəvəzlərə yer vermək bu baxımdan çox əhəmiyyətlidir.\nLif miqdarı yüksək olan, vitamin və mineralla zəngin olan qidalanma rejimi əsas tutulmalıdır.\nPasssiflora edulis meyvədən mümkün qədər faydalana bilərsiniz. Ana vətəni Cənubi Amerika olan Braziliya, Argentina kimi tropik bölgələrdə yetişən və dünyada “passion fruit” adı ilə tanınan, özünə xas dadı və ətri olan bu meyvənin qida dəyəri də çox zəngindir. O, xarici bənövşəyi, içi çəyirdəkli quruluşa sahib olan ekzotik meyvədir.\nBu meyvənin 100 qramında 10.4 qram lif var. Bu dəyər gündəlik lif ehtiyacını 27 faizini qarşılayır. Aparılan elmi araşdırmalardan məlum olub ki, meyvənin tərkibindəki pektim maddələr, sellüloz toxluq hissi aşılayır, qan şəkərinə nəzarət etməyə kömək edir. 2-ci növ diabet xəstələrinin rahatlıqla istifadə edə bildiyi vurğulanır. Diabetli xəstə gündəlik meyvə porsiyasını aşmamaq şərti ilə istehlak edə bilər.\nAmerika İllinois universitetində aparılan bir başqa araşdırmada isə həzm sistemindən həzm edilmədən keçən liflərin bağırsaqların işini yaxşılaşdırdığı məlum olub. 2-ci növ diabet, hiperkolesterolemi, hiperlipidemi kimi ürək-damar xəstəlikləri və kolon xərçənginin qarşısını almaqda kömək etdiyi təsdiq olunub.\nHəm də ehtiras meyvəsi adlanan passsiflora edulisin 100 qramı 97 kalori və 30 mg C vitamini ehtiva edir. Bu dəyər gündəlik C vitamini ehtiyacının yarısını, A vitamini ehtiyacının da 43%- ni ödəyir. Bu, meyvənin antioksidant xüsusiyyətini daha da artırır. Bu təsiri immun sistemini də gücləndirir.\nBu meyvə ürək xəstəliklərinin dərmanıdır\nBu meyvə xərçəngi müalicə edir\n10 yanvar 2015 00:44\n31 dekabr 2014 17:06\n31 dekabr 2014 14:10\n28 dekabr 2014 12:26\n27 dekabr 2014 23:58\n27 dekabr 2014 19:22\n27 dekabr 2014 17:11\nIlk defe bele bir meyvenin oldugunu bildim\n27 dekabr 2014 15:45\n27 dekabr 2014 15:05\nMARAGLIDIR COX SAG OLUN\n27 dekabr 2014 13:48\nmaraqli xeber idi twkk)


Yuxudan oyandıqda qəhvə içirsiniz? Bəlkə də gözləməlisən | FN Yeməyi - Pərdəarxası, Yemək meylləri və Ən yaxşı təriflər - Fn-Yeməyi\nYuxudan oyandıqda qəhvə içirsiniz? Bəlkə də gözləməlisən - Oktyabr 2021\nVücudunuza günün ilk kofeini artırmaq üçün ən yaxşı vaxt əslində ilk oyandığınız zaman deyil, elm göstərir.\nTaxta masada isti latte art qəhvəsi\nFotoqraf: Nutnarin Khetwong Nutnarin Khetwong\nÇoxumuz yəqin ki, mümkün qədər oyandıqdan sonra ilk joe fincanını sormağa çalışırıq. Amma bir AsapSscience tərəfindən yeni video araşdırmanı təhlil edir və vücudunuza günün ilk kofeini artırmaq üçün ən yaxşı vaxtın ilk oyandığınız zaman deyil, təxminən bir saat sonra olduğunu göstərir.\nNiyə? Sirkadiyalı ritmimizlə, digər şeylər arasında, sayıqlıqla əlaqəli bir hormon olan kortizolun sərbəst buraxılmasını tənzimləyən daxili bioloji saatla əlaqədardır. Kortizol səviyyələri, AsapScience-də səhər 8-i və 9-a yaxın zirvəyə çatır qeydlər , təbii oyanma müddətimizin bir hissəsi olaraq. Və bu pik kortizol istehsal mərhələsində qəhvə və ya digər kofeinli içkilər içsək, kafein daha az təsirli olur. Üstəlik, zamanla buna qarşı daha böyük bir tolerantlıq qururuq, yəni eyni alma üçün daha çox içməli oluruq.\nvegan pəhriz arıqlamağı planlaşdırır\nBu kortizol dalğası günəş işığı ilə tənzimlənir, buna görə də nə vaxt çuvala dəysək və ya oyansaq olur. (Elm gün ərzində daha iki tırmanışımız olduğunu göstərdi - günorta ilə 13.00 arasında və 17.30-18.30 arasında - bu dəfə bir qəhvə fasiləsi üçün idealdan daha azdır.) Kortizol səviyyələri də günün hansı saatı olursa olsun oyandıqdan dərhal sonra yüzdə 50 sıçrayış tapdı.\nYaxşı bir kofein sevən nə etməli? 'Fincan joe almaq üçün ən azı bir saat [oyandıqdan sonra) gözlə' AsapScience məsləhət verir , 'Və vücudunuz getməyə ən yaxşı şəkildə hazır olacaq.' Yəni mürgüləmə düyməsini basmırsınızsa və bu vaxt başınızı tərpədərsinizsə.\nŞəkil nəzakət iStock\nşirin kartof güveç resepti yemək şəbəkəsi\nsobada somon bişirirsiniz\ndilimlənmiş kartofu 375-də nə qədər bişirmək lazımdır\ndəniz bası və Çili dəniz bas\nramen üçün yumşaq qaynadılmış yumurta necə hazırlanır


Millət vəkilindən AzTV və İTV-yə irad - "O boyda vəsaiti mənasız proqramlara xərcləməkdənsə..." » İçxəbərlər.info - Xəbərin doğru ünvanl !\nMillət vəkilindən AzTV və İTV-yə irad - "O boyda vəsaiti mənasız proqramlara xərcləməkdənsə..."\nYayım tarixi :2-12-2017, 07:49\nBu gün Milli Məclisdə çoxdan arzuladığım qanunlardan biri - "Tütün məmulatlarının istifadəsinin məhdudlaşdırılması haqqında” qanun qəbul edidi.\nÇöldə, bayırda siqaret çəkmək yerinə imkanınız varsa atın bu zəhərmarı, özünüz çəkmirsinizsə, yaxud atmısınızsa, yaxın çevrənizdəkilərə tövsiyə edin, inandırın ki, atsınlar bu zəhirmarı. Kasıba əlavə pul qazandırmır, boynuna əlavə siqaret pulu və ağciyər xəstəliyi yükləyir. Varlıya bəlkə də maddi sıxıntı vermir, ancaq var-dövlətini daha uzun illər xərcləyəcək qədər sağlamlıq vermir. Hamımız bu dünyadan köçəcəyik, pis qoxuyla və addımbaşı öskürəklə yaşamaq hər halda sağlıqlı həyat yaşamaqdan xoş görünmür.\nÖzünüz bir yana, nikotinin qadınlarınızın, övladlarınızın sağlığına vurduğu zərbənin necə vahiməli olduğunu idrak edin! Qadınların siqaret aludəçiliyi isə başdan-başa fəlakətdir. Bir gerçəyi də unutmayın ki, siqaret narkotika aludəçiliyinin birinci pilləsidir. Ayaq ki, birinci pilləyə qalxdı, təminat yoxdur ki, ikinci pilləyə qalxmasın. Dövlət Az.Tv-yə 32 milyon, İctimai Tv-yə də 12 milyon pul ayırır, adam kimi cəmiyyətin bu barədə diqqətini çəkəcək reklamı da çox görürlər. O boyda vəsait müqabilində tərtib etdikləri mənasız proqramlar əvəzinə bütün günü ekrandan məhz bu cür xəbərdırlıqları çatdırmaları vacibdir.\nQənirə Paşayeva: Ciddi problemlər var- Video\n“Heç olmasa oturduğunuz stula hörmət edin” - Milli Məclisdə gərginlik


KİV: “Rusiya “Hizbullah”ın 800 muzdlusunu döyüşlərə cəlb edir” | Report.az\nKİV: “Rusiya “Hizbullah”ın 800 muzdlusunu döyüşlərə cəlb edir” Martın 29-da 200 “Hizbullah” muzdlusunun Rusiya tərəfində Ukrayna ilə müharibə üçün Belarusa göndərilməsi planlaşdırılır\n26 Mart , 2022 11:55\nMartın 29-da 200 “Hizbullah” muzdlusunun Rusiya tərəfində Ukrayna ilə müharibə üçün Belarusa göndərilməsi planlaşdırılır.\n“Report” xəbər verir ki, bu barədə Rusiyanın “Novaya qazeta” nəşri yazıb.\nBildirilib ki, Rusiyaya bağlı “Vaqner” özəl hərbi şirkətinin (ÖHŞ) nümayəndələri silahlı “Hizbullah” qruplaşması ilə yaraqlıların Ukraynaya göndərilməsi ilə bağlı danışıqlar aparıblar.\nMəlumata görə, tərəflər Ukraynaya döyüşmək üçün 800 “Hizbullah” döyüşçüsü göndərmək barədə razılığa gəliblər. Hər bir döyüşçünün aylıq 1 500 ABŞ dolları məbləğində maaş alacağı vurğulanıb. Həmçinin bu qərara bonus olaraq “Hizbullah” və dolayısı ilə İran böyük razılaşmalar üçün müəyyən imtiyazlar qazana bilər.\nQeyd olunub ki, bu görüşdən qısa müddət sonra “Hizbullah” Suriyanın Hums əyalətinin Quseyr şəhərində səfərbərlik bürosu açıb.\nBundan əlavə, artıq Suriyanın Hələb, Yəbrud və Seyyidə-Zeynəb şəhərlərində “Hizbullah” yaraqlılarını səfərbər etmək üçün üç əlavə şöbə açılıb. Dördüncü şöbə isə Livanın paytaxtı Beyrutda açılıb.\nYerli KİV-in məlumatına görə, yaraqlıların Ukraynaya göndərilməsinin birinci mərhələsi martın 29-u çərşənbə axşamına planlaşdırılır. 200 muzdlunun Dəməşqdən Belarusun Qomel vilayətindəki hərbi hava bazasına köçürüləcəyi iddia edilir.\nUkraynaya qarşı müharibədə iştirak etmək üçün döyüşçülər Əl-Abbas və Əl-Radvan taborlarından cəlb edilir.\nXatırladaq ki, Ukrayna Silahlı Qüvvələrinin Baş Qərargahı Rusiyanın Ukraynadakı müharibəyə Suriyanın bir hissəsinə nəzarət edən Bəşşar Əsədin və Livanın “Hizbullah” qruplaşmasının muzdlularını cəlb etdiyini bildirmişdi. Bununla belə, “Hizbullah”ın lideri Həsən Nəsrullah Baş Qərargahın bu məlumatını təkzib etmişdi.


100 min manata maşın nömrəsi satılır - Azərbaycanda ən bahalı nömrələr + SİYAHI » Gunpress.az\nTarix: 14-12-2018 20:21\nNəqliyyat vasitələri üçün verilən dövlət qeydiyyat nişanında əks olunan rəqəmlərin və ya hərflərin kombinasiyası hər zaman insanların diqqət mərkəzində olub.\nBu hal Azərbaycandan da kənar deyil. Belə ki, ölkəmizdə də yeni avtomobil alan şəxs arzuladığı nəqliyyat vasitəsinə sahib olduqdan sonra bir də bunun üzərinə zövqünü oxşayacaq avtomobil qeydiyyat nişanını seçməyə çalışır. Belə olan halda, nəqliyyat vasitəsinin sahibi arzuladığı qeydiyyat nişanına sahib olmaq üçün büdcəsindən istənilən məbləğdə maddi vəsait belə xərcləməyə xəsislik etmir. Bu zaman avtomobil qeydiyyat nişanına ayrılan vəsait, hətta yeni avtomobil qiymətinə belə başa gəlir. Ölkəmizdə ən baha qiymətə təklif olunan avtomobillər üçün nəzərdə tutulmuş dövlət qeydiyyat nişanlarını araşdırılıb və onların siyahısı tərtib edilib.\nQeyd edək ki, fərdi şəxslər qeydiyyat nişanlarını satışa çıxararkən rəqəmlərin düzülüşünə, qoşa hərflərə, eyni rəqəmlərin sıralanması və s. görə qiymət təyin edir.\nMəsələ ilə bağlı, "Digesta" hüquq firmasının direktoru, yol-nəqliyyat hərəkəti üzrə ekspert Ərşad Hüseynov bildirib ki, avtomobil qeydiyyat nişanlarının alqı-satqısı mümkün deyil, bu, loru dildədir və əslində bu prosedurun adı qeydiyyat nişanlarının bir adamın adında başqa adamın adına rəsmiləşdirilməsidir. "Avtomobil qeydiyyat nişanları ayrıca alqı-satqı predmeti ola bilməz. Avtomobildən kənar qeydiyyat nişanlarının heç bir hüquqi mahiyyəti yoxdur. Amma müxtəlif avtomobillərin təkrar qeydiyyatı yolu ilə qeydiyyat nişanlarını bir avtomobildən başqa avtomobilə keçirməyin hüquqi mexanizmi mümkündür", - deyə Ə.Hüseynov vurğulayıb.\nAvtomobil qeydiyyat nişanlarına təyin olunan qiymətlərə gəlincə, Ə.Hüseynov bildirib ki, qeydiyyat nişanlarına qoyulan qiymətlər fərdi şəxslər tərəfindən verilir. Bu qiymət Daxili İşlər Nazirliyinin Dövlət Yol Polisi tərəfindən müəyyən edilən qiymət deyil: "Dövlət rüsumu haqqında qanunda dövlət qeydiyyat nişanlarının vətəndaşlara verilməsi ilə bağlı rüsumlar var. O rüsumdan kənar Dövlət Yol Polisi orqanları 1 qəpik də artıq pul ala bilməzlər".\nGUNpress.az fed.az-a istinadən Azərbaycanda ən baha qiymətə təklif olunan avtomobil nömrələrinin siyahısını sizə təqdim edir:\n52 min manat


Bakirəlik Sindromu - Psixoloq Sabina Bayramova » Qadınla.Com - Qadınlar Birİncidir!\nMifalogiyada bəkarət bildiyimiz kimi, saflığı, insanın özünü cilovlamasını təmsil edir. Hər bir etnosun da özünəməxsus dəyərləri olduğu kimi bizim cəmiyyətimizin də dəyərləri var, belə ki, əsrlərdir davam edən və qadın cinsi üzərində böyük bir təzyiq yaradan "bəkarət" anlayışı, bu günkü gündə də cəmiyyətimizin önəm verdiyi mövzulardan biridir. Bu mövzuda narahatlıq doğuran, böyük bir problem kimi gözə çarpan məsələ isə "bakirəliyə insan canından daha çox önəm verilməsi"dir. Məsələn, bəzən gənclər nigaha girərkən cinsi münasibətlə əlaqədar doğru bilgilər əldə etmədən davranırlar və bəkarətin ondan öncə kimsə tərəfindən pozulduğunu düşünərək, qadına təzyiq göstərməyə və boynuna qoymağa çalışırlar. İlkin kişiliyini sübut etmək üçün qadının bakirə olmasını istəyirlər və bununla da öz eqolarını üstün tutaraq, namusunu təmizləməyin çıxış yolunu qadını öldürməkdə görürlər. Əlbəttə ki, öldürmək çıxış yolu deyil, əgər həqiqətən nigaha girdiyi qadın bakirə deyildisə, öldürməkdənsə, boşanmaq daha məqsədəuyğun hesab olunur. Və ya nigaha girmədən öncə bəkarətə önəm verən kişilər mütləq bu mövzuya toxunaraq, narazılığını öncədən mütləq bildirməlidir. Bəli, cəmiyyətimizdə və bənzər cəmiyyətlərdə bəkarət anlayışı çox böyük bir önəm daşıyır. Buna baxmayaraq, kişilər yeniyetməlik dövründən etibarən cinsi həyata addım atması üçün təşviq edildiyi halda, qadınlar evlənənə qədər bəkarətin qorunması gərəkdiyi barədə psixoloji təzyiqə məruz qalırlar. Cəmiyyətimizdə nigahdan öncə cinsi münasibət yaşayan gıza xoş baxılmadığı üçün hər hansı səbəbdən, istəyərək və ya istəməyərək bəkarətini itirən qızlar, cəmiyyətin qınaq obyektinə çevrilməmək qorxusu ilə bu mövzunu valideynlərindən və sosial çevrəsindəki insanlardan gizlətməyi seçirlər. Bu qorxudan dolayı, qadına xas olan hər hansı bir xəstəlik yaranarsa, bunu ailəsi ilə paylaşa bilmir və irəlidə daha da ciddi problemlərin yaşanmasına gətirib çıxarırlar. Xüsusilə də istəməyərək hər hansı səbəbdən (təcavüz, əməliyyat, zədələnmə) bəkarətini itirən qızlar cəmiyyət tərəfindən damğalanmamaq üçün bu mövzunu gizlətməyi seçirlər və sevdiyi evlənəcəyi şəxsə, birdən onu itirər - qorxusu ilə bunu öncədən bildirməyə çəkinirlər. Sonradan aralarında yaranan problemlər isə gələcək psixoloji travmalara yol açır. Bəzən də ailəsində problemlər olan, şiddət görən, atadan ayrı yaşayan, atasına güvəni olmayan qızlar, güvənmək üçün birinə ehtiyac duyurlar, sevdiyi şəxsdə bu güvəni tapa bilir və əgər sevdiyi şəxs əgər ondan sui-istifadə edirsə, tezliklə aldanırlar. Aldadılan qızlar "evlənəcəyik" deyib onda güvən oyadan şəxsə qarşı çox həssas və zəif olurlar, buna görə də bütün varlığıyla ona inanaraq, bəkarətini sevdiyi güvən yaradan şəxslə pozurlar. Əlbəttə ki o evlilik ola da bilər, olmaya da bilər, situasiyadan asılı olaraq dəyişir.\nPsixoloq Sabina Bayramova loading... 0\n1 Bəzən Ana'ya, bəzən Ata'ya, bəzən də 1 parça çörəyəhəsrət qalar insan... İnformasiya


Pensiya artımı və detalları » Toplum.tv Azərbaycanda özəl xəbərlər, araşdırmalar, təhlillər və müsahibələrin tək ünvanı\n11:17, 09 Yanvar 2019 (Çərşənbə) 590\nPensiya artımı və detalları\nƏmək və Əhalinin Sosial Müdafiəsi Nazirliyi bildirir ki, yanvar ayı ərzində əmək pensiyalarının artırılması təmin ediləcək.\nQanunvericilik əmək pensiyalarının ildə bir dəfə orta aylıq nominal əməkhaqqının artım tempinə uyğun indeksləşdirilməsini nəzərdə tutur. Proses Dövlət Statistika Komitəsindən Əmək və Əhalinin Sosial Müdafiəsi Nazirliyinə təqdim olunacaq rəsmi bilgi – 2018-ci il üzrə orta aylıq nominal əməkhaqqının artım tempi göstəricisi əsas götürülməklə həyata keçiriləcək. Pensiyaların 2019-cu il yanvarın 1-nə olan məbləği həmin göstəriciyə uyğun şəkildə və ilin əvvəlindən indeksləşdirilərək artırılacaq.\nİlkin məlumata əsasən, ölkədə pensiyaçıların sayı 1,3 milyon nəfərdir və artım onların təxminən 94 faizinə şamil olunacaq. Qalan pensiyaçıların (dövlət qulluqçuları, hərbi qulluqçular, xüsusi rütbəli şəxslər, deputatlar və s.) pensiyalarının artımı qanunvericilikdə nəzərdə tutulan başqa mexanizm əsasında həyata keçirilir.\nBu ay ərzində sığortaolunanların fərdi hesablarındakı pensiya kapitallarının da ötən il üzrə orta aylıq nominal əməkhaqqının illik artım tempinə uyğun şəkildə indeksləşdirilərək artırılması gözlənir.\nDövlət Statistika Komitəsi 2017-ci ildə ölkə iqtisadiyyatında muzdla çalışan işçilərin orta aylıq nominal əməkhaqqının 5,7 faiz artdığını açıqlayıb. Ötən il yanvarın 1-dən pensiyalar bir o qədər artırılıb. 2018-ci ilin yanvar-oktyabr ayları üzrə hesabatda nominal əməkhaqqının orta illik artım tempi 2,8 faiz göstərilib.